Emakumeen Egunean parte hartzera dei egin du Aldundiak - Artikulua - Gipuzkoa ETORKIZUNA ORAIN\nEmakumeen Egunean parte hartzera dei egin du Aldundiak\nBerdintasunarekin duen konpromisoa berritu du Aldundiak Martxoaren 8ko erakunde adierazpenean.\nGipuzkoako Foru Aldundiaren Diputatuen Kontseiluak gaur onartu du datorren igandean, hilak 8, ospatuko den Emakumearen Nazioarteko Egunaren harira prestatutako erakunde adierazpena. Idatzi honetan, foru erakundeak emakume eta gizonen arteko berdintasun “efektiboa” lortzeko duen konpromisoa berritu du: “Martxoaren 8 honetan, gizarteak planteatzen dituen eskaerak erantzukizunez entzuteko konpromisoa berritzen dugu eta, Emakumeen Nazioarteko Egunean, Gipuzkoako Foru Aldundiak dei egin nahi dio gizarte guztiari antolatzen diren ekitaldietan parte hartu eta Berdintasunaren aldeko Giza Agenda garatzeko ahaleginak batzera”.\nEider Mendoza foru bozeramaileak gaur goizean ezagutarazi du adierazpenaren edukia, aste honetako Diputatuen Kontseiluan hartu diren erabakien berri emateko agerraldian. Berarekin agertu da Imanol Lasa, Ekonomia Sustapen, Turismo eta Landa Inguruneko foru diputatua. Mendozak, bere hitzaldian, gogoratu du emakumeen eta gizonen berdintasuna, oinarrizko giza eskubidea izateaz gain, gizarte justu eta kohesionatu bat eraikitzeko ezinbesteko osagaia dela. “Horregatik, martxoaren 8an, Gipuzkoako Foru Aldundiak erakunde gisa bat egiten du mundu mailan emakumeen eskubideen aldeko aldarriarekin”, gaineratu du.\nForu bozeramaileak gogoratu duenez, martxoaren 8ak emakumeen borroka oroitzen da, hau da, historian zehar euren eskubide laboral, ekonomiko, politiko eta sozialak aldarrikatu dituzten emakumeen jarduna. “Berdintasunaren aldeko konpromiso horrek aldaketak ekarri ditu legeetan, gizartean eta kulturan, berdintasun eta demokrazia maila handiagotarako bidean, beti ere”m esan du. Ekarpen horren errekonozimendu gisa, 1975etik aurrera Emakumeen Nazioarteko Eguna ospatzen du Nazio Batuen Erakundeak, eta Gipuzkoako Foru Aldundiak “bat egiten du bete-betean” deialdi honen xede eta helburuekin.\nMendozak esan du borroka historiko honek nabarmen hobetu duela emakumeen egoera, baina hala ere “mundu osoan eta gure tokiko komunitateetan oraindik ere emakumeenganako bereizkeriak eta ezberdintasunak daude, emakume izate hutsagatik”. “Gainera, eta tamalez, azken urteotan eraldaketa horri uko egiten dion olatu erreakzionario baten zantzuak nabaritu ditugu, atzera jo nahi duen gutxiengo baten eskutik”, adierazi du. Honen aurrean, beste behin irmoki adierazi du “Gipuzkoan halako jarrerek ez dutela lekurik”.\nForu diputatuak gogoratu du Aldundiak duen helburu estrategiko nagusia dela Gipuzkoa Europa mailan desberdinkeria maila baxuenak dituzten lurraldeen artean kokatzea, eta testuinguru horretan kokatuko litzateke “emakume eta gizonen arteko berdintasunaren arloan aurrerapausoak ematen jarraitzeko erakunde honen konpromisoa”. Puntu honetan, esan du nahiz eta azken urteetan adierazle nagusiek hobera egin duten, emakumeak oraindik ere desabantaila egoeran dauden esparru askotan, baita Gipuzkoan ere. “Errealitate honi aurre egitea da gaur berritzen dugun konpromisoa”, gehitu du.\nAurtengo erakunde adierazpenean, Foru Aldundiak hiru eragite eremu identifikatzen ditu, konpromiso hori betetze aldera. Alde batetik, defendatzen da Gipuzkoaren etorkizuneko garapenak giza eskalako lehiakortasuna izan behar duela oinarri, pertsona bera eta haren garapena oinarrian jarriko dituzten enpresa proiektuen bitartez lortzen dena. “Puntu honetan berebiziko garrantzia du emakumezkoen garapen pertsonala, soziala eta profesionala zigortzen duten lan ereduak eta genero estereotipoak baztertzea, erantzukizun partekatuko kontziliazioa bultzatzeko eta soldata arrakala murrizteko neurri berriak sustatuz”, esan du Mendozak.\nBigarren puntuan, Aldundiak gogoratzen du indarrean dagoen gizarte antolamenduak emakumeen bizkar uzten dituela etxeko lanak eta, bereziki, zaintza lanak bere zentzu zabalenean; ondorioz, Aldundiak errealitate horren eraldatzea sustatuko du, gizonezkoek alor honetan duten beharrezko ardura hartzea sustatuz eta horretarako baldintzak sortuz. Azkenik, hirugarren konpromisoa emakumeak emakume izateagatik jasaten duen indarkeriaren alorrean kokatzen da. “Indarkeria matxistak, eta horren barruan indarkeria sexualak, besteen artean, emakumeen askatasuna murrizten du eta beldurrez bizitzera behartzen ditu; indarkeria sistemikoa da eta erakundeen eta gizarte eragileen aldetik gero eta modu sendoagoan erantzun beharrekoa”, amaitu du foru bozeramaileak.\nI+G sareari babesa\nGipuzkoako Zientzia, Teknologia eta Berrikuntza Sarea bultzatzeko Programaren urteroko deialdia ere onartu du ere Kontseiluak. Sare horretako entitateek I+G inbertsioak garatzeko, eta azpiegitura eta ekipamendu aurreratuetan inbertsioei aurre egiteko egiten dituzen ahaleginak babestea du helburu programak, eta 4.315.000 euro bideratuko dira horretara 2020an, aurreko urteko kopuruari eutsiz, hain zuzen. “Ikerketa, ezagutza aurreratua garatzea, eta ezagutza hori gure enpresatan eta zentroetan aplikatzea, oinarri-oinarrizko osagaiak dira gure lehiakortasuna eta gure eredu sozio-ekonomikoa indartzeko, etorkizunari aurre eginez”, ziurtatu du Imanol Lasa Ekonomia Sustapeneko, Turismoko eta Landa Inguruneko diputatuak.\nGaur onartutako egitasmoaren bitartez, lau motatako proiektu babesten dira: enpresetako I+G unitateak garatutakoak, Zientzia, Teknologia eta Berrikuntzaren Euskal Sarearen beste unitate batekin edo gehiagorekin elkarlanean; enpresako I+G unitate berriak sortzen dituztenak; ekipamendu edo azpiegitura aurreratuetan inbertitzera bideratutakoak; eta I+Gkoak, bereziki Euskadirako RIS3 Estrategiaren markoan estrategikotzat definitutako lehentasunekin harremana dutenak, hau da, fabrikazioa aurreratua, energia berriak eta biozientziak/osasuna. Diru laguntzek proiektuaren % 100 kostua har dezakete zenbait kasutan, 100.000 euroko mugarekin.\n2019an, programa horren barruan, 33 entitatek garatutako 55 proiektu babestu ziren: 8 enpresako I+G unitateek abiarazitakoak, 17 inbertsio proiektu, eta I+Geko 30 proiektu. Une honetan ari dira horiek gauzatzen, eta bukatzeko epea irailaren 30ean bukatzen da. Aurreneko zortzi proiektuei erreparatuz gero, askotariko gaiak dira landutakoak; bateria modulu berrientzako ezagutza sortzen dutenetatik hasi, eta automoziorako osagaien ekoizpenerako ikerketari lotutakoekin buka. Inbertsio proiektuei dagokionez, berriz, hiru proiektuk jaso zuten dirulaguntzaren gehienezko kopurua: fluoreszentzia konfokaleko mikroskopio baterako laserra –CIC Biomagune-, inprimitutako elektronika sistema -Tecnalia-, eta osagai estrukturalen fidagarritasuna neurtzeko entsegu laborategi baterako ekipamendua –Ikerlan-.\nBereziki RIS esparruetara lotutako proiektuen kasuan, berriz, % 40k biozientziak/osasuna alorrarekin zerikusia dutenak dira, % 25ek ekoizpen aurreratuarekin erlazionatutako gaiak lantzen dituzte, eta % 6 energia berrien eta jasangarrien arloan kokatzen dira. Beste bost proiektuk askotariko arloak jorratzen dituzte, eta azken bat ekologiari lotutako gaien ingurukoa da. Nabarmentzekoa da 2019an diruz lagundutako proiektuen % 38k emakumeak zituztela buru. 2020ko deialdian eskaerak aurkezteko aurreikusitako epea GAOn argitaratzerakoan hasiko da, eta apirilaren 24an amaituko da. Eskaera egiten den unetik hasi ahal izango dira proiektuak, eta 2021eko irailaren 30erako egon beharko dute amaituta.\nIkerketa eta garapen lanetan diharduten hainbat eragilek osatzen dute Zientzia, Teknologia eta Berrikuntzako Euskal Sarea. Gipuzkoan, saren horren barruan daude 11 Zentro Teknologiko, Ikerketa Kooperatiboko 2 Zentro, 4 BERC, Ikerketa Biosanitarioko Institutu bat, Osasunari lotutako I+Geko 2 Erakunde, enpresako I+Geko 26 Unitate, eta lau unibertsitate, besteak beste. “I+Geko arloko ekosistemak duen sendotasunagatik nabarmentzen da Gipuzkoa. Zentroen kopuruagatik, baina baita haien mailagatik, eta lantzen dituzten proiektuen aniztasunagatik. Argi daukagu ezinbesteko bidelagunak direla, gure gizarteak dituen etorkizuneko erronkei berme guztiekin aurre egin ahal izateko”, azpimarratu du. BPGarekiko I+G gastuaren datuari begiratuz gero, Europar Batasuneko batez bestekoaren gainetik dago gure lurraldea, % 2,37arekin -% 2,06 du Europak-. Hala eta guztiz ere, % 3ko ehunekoa gainditzen duten herrialdeengandik urrun dago oraindik, hala nola Alemania, Suedia edo Japonia.\n“Gizarte garapena” bermatuko duen “lehiakortasun eredu bat finkatzeko” etorkizuneko apustua egiten ari da Gipuzkoa, Diputatuaren arabera, eta horren barruan kokatu du gaur onartutako deialdia: “Kalitatezko enplegua, jasangarritasunarekiko konpromisoa, talentua erakarri eta finkatzea, eta pertsona eta bere garapena erdigunean jarriko duten proiektuak eraikitzea; horiek dira gida-lerroak. Eredu bat non enpresek eskuratu ahal izango dituzten teknologia aurreratuenak eta gauza izango diren balio sortzeko; non pertsonek ezagutza eskuratuko baitute hortik enpresa berriak sortzeko; non ezagutza honek terapia modernoenak, adinekoentzako zaintzarik onenak eta zerbitzu egokienak garatzeko aukera emango baitu”, amaitu du Lasak.\nEra berean, Kontseiluak oniritzia eman die “Gipuzkoa 4.0 Industria:produktu eta zerbitzuen Garapena” programaren oinarriei. Horren bidez, milioi bat euro bideratuko ditu lurraldeko enpresen eraldaketa konpetitiboa bultzatzeko berrikuntzaren, Fabrikazio Aurreratuaren eta 4.0 teknologien bitartez. Babesa eskaini nahi zaie, enpresa txiki eta ertainei bereziki, aurrerapausoak eman ditzaten ekoizpen eraginkorrago eta jasangarriago baterako pausoetan, teknologia eta material berriak txertatuz, baina baita berrikuntza ere diseinuan, merkaturatzean, negozio ereduetan edo kudeaketa sistemetan.\n2016an jarri zuen martxan programa Aldundiak, industria aurreratuago, lehiakorrago eta interkonektatuago batek eskatzen zituen ahaleginak artikulatzeko. Industriak berebiziko garrantzia du sektore gisa, duen pisuagatik eta trakzio gaitasunagatik, eta enplegua eta aberastasun sortzeko motor nagusietako bat, eta nazioartekotzea eta I+Ga bultzatzeko palanketako bat delako. 2020ko deialdiaren berritasunen artean, enpresen gutxieneko tamainaren baldintza kendu da, mikorenpresei aukera emateko; gutxieneko aurrekontuaren baldintza ere alde batera utzi da, eta Gipuzkoako ekoizpen guneek eta guneentzako egindako garapen esperimentaleko proiektuei kabida eman zaie, eskatzailearen egoitza soziala lurraldetik kanpo egonda ere.\nJoan den urtean, deialdi honek babesa eman zien 20 proiekturi, Gipuzkoako zazpi eskualdetan: Debagoiena (5), Donostialdea (5), Debabarrena (3), Urola Erdia (3), Goierri (2), Beterri (1) y Oarsoaldea (1). Komunikazioaren, Informazioaren eta Elektronikaren Teknologietan, Ingeniaritzan, makinerian ta produktu metalikoetan garatzen dute beren jarduera enpresa parte-hartzaileek. Aplikazioak askotarikoak izan ziren: negozioaren eta ekoizpen prozesuaren kontrola, konektagarritasuna eta mugikortasuna, big data, zibersegurtasuna, konputazioa eta cloud, robotika aurreratua, fabrikazio aditiboa, trazabilitatea edo errealitate areagotua eta birtuala. Lasak ohartarazi du Gipuzkoako “asko duela jokoan” bere industriaren digitalizazio prozesuan; hori horrela, dei egin du “indarrak batzeko, eraldaketa prozesua bultzatze aldera”.\nAzkenik, oroimen historikoaren arloko egitasmoak bultzatzeko dirulaguntza proiektua ere onartu du gaurko Diputatuen Kontseiluak, udalei eta irabazi asmorik gabeko erakunde pribatuei zuzenduta dagoena. Laguntza lerro honen helburua memoria historikoa berreskuratzea da, hau da, Gipuzkoak eta bertako herritarrek bizi eta jasan izan dutena berreskuratzea, honela iragana azaleratu, egia ezagutu eta errekonozimendua lortzeko. Lerro honek duen zuzkidura 140.000 eurokoa da.\n“Oroimen historikoa landuz eta ikertuz, egia azalera atera nahi dugu eta belaunaldi berriei transmititu, gure gazteek herri honen historia ezagutu dezaten”, esan du foru bozeramaileak. Nabarmendu duenez, alor hau lantzea foru erakundeak dituen lehentasunetako bat izan da orain arte, eta etorkizunean ere horrela jarraitzeko konpromisoa berretsi du. “Foru Aldundiarentzako, berebiziko garrantzia dauka egia ezagutzea eta justizia eta erreparazioa lortzea iraganeko gertakarientzako; ikertzea eta transmititzea oinarrizko bi ariketa, iraganean bizi izandakoa pasarteak etorkizunean ez daitezen errepikatu”, aldeztu du.\nMendozak gogoratu duenez, pasa den urteko deialdiari esker lurraldeko udalek gauzatu zituzten 16 proiektu finantzatu ziren, eta 17 ekimen irabazi asmorik gabeko elkarte pribatuen eskutik. Bataz beste, proiektu bakoitzak 4.000 euro inguruko laguntza jaso zuen. “Udalek egin zituzten proiektuen artean, batzuk aipatzearren, 1936an Elgoibarko zentral elektrikoan egin ziren fusilamenduak ikertu ziren; Lezoko kontzentrazio eremua ikertu zen; Donostian oroimen historikoari lotutako ibilbideak jarri ziren martxan; eta Zizurkil, Aduna, Larraul eta Asteasun Sasetaren defentsa sistemarekin erlazionatutako gazteentzako lan mintegiak lagundu ziren. Elkarteei dagokionean, finantzaketa jaso zuten, besteak beste, Manuel Larramendi Kultur Bazkunak, SOS Arrazakeriak edota Intxorta 1937 Kultur Elkarteak. Lerro honen bidez babestu ziren proiektuen artean, berriz, frankismoaren kontra borrokatu zirenen ahotsen bilduma edota emakumeak frankismoaren errepresioaren biktima bezala izan zuten paperari buruzko ikerketa daude.


Priminerren eta Fagor Automationen arteko aliantza - CHINA\n› Berriak › Priminerren eta Fagor Automationen arteko aliantza\nPRIMINER ideia berrietara irekita dagoen enpresa bat da eta nazioarteko estandarrak betetzen dituen “kalitate Sistemaren Kudeaketa”-n zentratuta dago. Trebakuntza handiko aditu talde bat, zeina maila handia duten eta beren sektoreetan lidergo globaleko posizioetan dauden hornitzaile fidagarrien serieko ekoizpenaz baliatzen den; horiek dira bere arrakastaren oinarriak.\nPRIMINER enpresa etorkizunean pentsatzen eta etorkizuna planifikatzen ari da jada. Gero eta handiagoa den I+Gko barruko departamentu bat dauka, ingeniari esperientziadunekin, zeina makinen kontzeptu berriak garatzen ari den, makina-erreminten negozioko hurrengo joeretarako prest daudela bermatzeko. CNC kontrolagailuen malgutasuna premia bat da haientzat, eta merkako liderrez baino ez dira fidatzen.\nArrazoi horregatik sartzen dute Fagor Automation bazkide gisa. “Merkatu batzuetan CNC hori da gure bezeroentzako soluziorik egokiena. Maila handiko funtzionaltasunak, 3 ardatzeko zein 5 ardatzeko fresatzeko makinetan, eta erabiltzen errazak. Horrek laguntzen du gure produktu eskaera handitzen, eta produktibitatea hobetzea ahalbidetzen die gure bezeroei” esan du, Jack Chen jaunak, Priminer Machine Tools Donguan Co. Ltd. Enpresako zuzendari nagusiak “Fagorren CNCaren abantailarik handiena da erabiltzaileari hainbat programazio maila eskaintzen dizkiola, eta beste CNC batzuek, berriz, ezin dute aukera hori eskaini”, esan du amaitzeko.\nSr. Jack Chen, PRIMINER Machine Tools Dongguan Co.Ltd Zuzendaria\nPRIMINER moduko enpresa baterako, nazioarteko merkatuan jarduten duen eta bezero gehiago erakartzeko ondo prestatuta dagoen enpresa baita, izugarrizko balio erantsia da programazio lengoaien hain aukera zabala duten produktuak eskaini ahal izatea.\n“Makina bat eraikitzeko moduak makinaren errendimenduan du eragina. Ildo horretan, konturatu gara Fagor Automationek gure negozio ikuspegi bera daukala. Elkarte indartsuagoa eratu dugu, eta horren bidez errendimendu, doitasun, kalitate eta produktibitatea handiagoa eskaintzen jarraitu dezakegu gure makinetan.” azaldu du Priminerren eta Fagor Automationen arteko aliantzak.\nCIMT 2019: Industria digital berriari begira


Murgiltzea da biderik onena hizkuntza bat ikasteko\nSophie Stephenson, dantzaria\nDonostia 2016ko Tosta egitasmoak ekarri du Oreretara Sophie Stephenson dantzari eskoziarra. Musika, dantza eta zinema nahastuko dituen ikuskizuna prestatzen ari da, eta irailean Oreretan bertan aurkeztuko du, Atlantikaldia jaialdian. Bertako Xenpelar AEK euskaltegian euskara ikasteko tartea ere atera du.\nZer topatu duzu gurera egindako lehen bidaia honetan?\nAntzekotasun asko nire herriarekin. Neuk ere hizkuntza gutxitu bat hitz egiten dut: gaelera. Euskaraz hitz egiten duen jendeak gaztelaniaz ere badaki, eta Eskozian gaelera dakien jendeak ingelesa ere badaki; hortaz, gaelera zein euskara aukera bat dira. Gaztelaniak eta ingelesak agintzen dute, zuek nahiz gu tinko borrokatu behar gara gure hizkuntzei eusteko. Dena den, iruditzen zait azken 20 edo 30 urteotan erakundeak gehiago babesten ari direla bi hizkuntzak, eta herrialde bietan areagotu egin da independentziarako joera; gure kulturarekiko eta hizkuntzarekiko konfiantza handitu izanaren isla da hori. Azkenik, bi hizkuntzok ikasteko arrazoiak gertuago daude identitatetik praktikotasunetik baino.\nZure esperientzia oinarri, euskara eta gaelera konpara daitezke?\nKontatu didate euskaldunei garai batean ez zietela uzten euskaraz hitz egiten. Bada, gaelerarekin beste horrenbeste gertatzen zen; nire birraitona, esaterako, eskolan ezin zen gaeleraz mintzatu. Hala eginez gero, zaplaztekoa ematen zioten. Bi herrialdeotan, belaunaldi batek bere hizkuntza galdu izan du; zorionez, hezkuntza sisteman aldaketa gertatu da eta, horri esker, haurrek berreskuratu egin dute. Nire gurasoek ez dute gaeleraz egiten, eta eskolan ez nuen jaso, unibertsitatean hasi nintzen gaelikoa ikasten. Hizkuntzaren egiturak oso desberdinak dira ingelesarekin alderatuta, baina, euskararekin gertatzen den bezala, zenbait hitz ezagutzen ditugun berben antzekoak dira: banketxea, ospitalea, telebista... integratutako hitzak dira.\nLehen harremana izan duzu euskararekin. Zer azpimarratuko zenuke gure hizkuntzari buruz?\nIkasgelako jarduna kostatu egiten zait, baina, halere, gehiago hitz egiten dut euskaraz gaztelaniaz baino. Murgiltzea da biderik onena hizkuntza bat ikasteko. Errepikapena eta testuingurua giltzarri dira edozein hizkuntzatan: telebista, irratia... Testuinguruak naturala izan behar du.\nZerk eman dizu atentzioa euskal kulturan?\nEskoziako tabernetan, musika oso ohikoa da; hemen, aldiz, ez hainbeste. Hemen, batik bat, oholtza gaineko emanaldiak ikusi ditut. Gainerakoan, Herri Urratsen egon nintzen, Benito Lertxundiren kontzertu batean, Kukai dantza taldearen emanaldi batean... Herri Urrats dela-eta, deigarria iruditu zitzaidan dena musu-truk izatea, Eskozian guzti-guztia ordaindu behar baita! Emanaldiak askotarikoak izatea gustatu zitzaidan: dantza tradizionalak, bertsolariak...\nEuskaldunok Eskozia ala eskoziarrek Euskal Herria, nork ezagutzen du gehiago bestea?\nEsango nuke herrialde biak nahiko ezjakinak garela, kar-kar. Estereotipoak besterik ez dugu ezagutzen... Atlantikaldiako kideak ezagutu eta Euskal Herrikoak zirela esan zidatenean, lagun batek esan zidan hau ez dela herri bat, eta nik esan nion oker zebilela: Euskal Herria ez bada herri bat, Eskozia ere ez. Niri esango bazenit ingelesa naizela, haserretu egingo nintzateke, eta uste dut euskal herritarrekin gauza bera gertatzen dela espainiarrak direla esaten badiete.\nZerk alaitzen dizu eguna? Eguzkiak eta musikak.\nEta tristatu? Munduari buruzko albisteek, azken boladan Siriarekin lotutako kontuek.\nZerk eragiten dizu barrea? Nire buruak eta ahizparekin egoteak.\nEta negarra? Etxetik alde egin behar dudan bakoitzean egiten dut negar, amari agur esan behar diodanean.\nZerk haserrarazten zaitu? Jendeak hurkoa ez ulertzeak, eta jende pipertuak.\nDantza bat: Dashing White Sergeant izenekoa, talde-dantza mota bat da.\nEskozia independentea, bai ala ez? Independentea, bai!\nWhiskya ala patxarana? Whiskya! Whiskya gozo-gozoa da; zuen patxarana, berriz, arraroa!


Erosi EroFertil Santa Cruz de La Palma\nEroFertil Santa Cruz de La Palma Espainia\nEroFertil erosi Santa Cruz de La Palma (Espainia) ordena web-orri ofiziala\nArrakastatsua erosteko EroFertil Santa Cruz de La Palma, behar duzu:\nNola erosi Santa Cruz de La Palma EroFertil\nNola ordena kapsulak Santa Cruz de La Palma (Espainia)\nEroFertil certified tresna, eta horrek baieztatu bere abantaila entsegu klinikoak. Arabera aditu Santa Cruz de La Palma, emaitza nabarmenagoa da, ondoren, hileko lehen kapsulak erabili.\nHorrez gain, droga berreskuratu potentzia eros daiteke nahiko bat arrazoizko prezioa eta ordena denbora laburrenean Santa Cruz de La Palma erosotasuna etxean, horrez gain, fabrikatzaile bermeak konfidentzialtasuna eta anonimotasuna erosleak.\nOrdena formularioa web-orri ofiziala bete eremuak izena eta telefono zenbakia produktu bat erosi berreskuratu potentzia EroFertil Santa Cruz de La Palma prezio onenean. Deitu dut aholkulari ordena funtsak, berak deituko duzu laster. Ordainketa bakarra jaso ondoren, partzelaren zure helbide-Santa Cruz de La Palma (Espainia).\nEroFertil San Sebastian EroFertil Santander\nProduktu erabilgarria gizon goratzeko potentzia ez da viands merezi duten dirutza bat. Barazki eta fruta, arrain eta itsaski onuragarria dauka proteina, bitamina eta koipe osasungarriak beharrezko osasun ona.\nOrdena EroFertil Santa Cruz de La Palma % 50 bakoitza


Real Money erruleta aplikazioa | Coinfalls | Ordaindu £ 50, Play 100 £!\n(ikusi terms for more info)\nGordailua eta sortu £ 500 FREE jolastu!\nBadira gozatzen duten pertsona jolasten Real Money erruleta aplikazioa eta free erruleta jokoak. Baina bada beste joko ez erruleta gisa zirraragarria bezala da, benetako dirua da jokatu. Badira benetako dirua erruleta alderdi asko eta hori oso desberdina free erruleta. dirua errealetan erruleta apps jokalari bat aprobetxatu daiteke bere finantza indarguneak. diru gehiago With, Jokalari bat apustuak eta ausartzea gehiago dezakezu. ordenagailu edo ordenagailu eramangarri bat eta Interneteko konexio batekin erruleta play dezakezu edozein munduko txoko batetik.\nCheck Your Luck Top erruleta SMS aplikazioa Games batekin!\nJokalari batek asko online casino webgune horrek benetako dirua erruleta jokoak barietate bat eskaintzen aurki daitezke. Banakako bat gogoratu behar zuen / zortea zorte eskua atera Erruleta mahai gainean izan liteke. Erruleta erabat oinarritzen da zorte on. Beraz, jokalari bat gehiago azpimarratu behar beren apustuak gehikuntzan, beren estrategia tactfully erabiliz eta, gainera, beste jokalari jokoarekiko bitartean fun batzuk.\nAlderdiak Player jolasean Real Money erruleta aplikazioa bitartean egiaztatu beharko:\nonline casinos hauek frogatu beharko dute beren RNG jokoak eta payouts egiaztatu ek eta antzeko antolaketa eCOGRA edo UK Jokoa batzordeak onartu gorputzak.\nLehenik eta behin, interesa jokalari bat markatu behar kalitate online webgune non zuen / du play ote den aukera lortuko zuen online edo deskargatzeko erruleta aplikazioa.\nguneak zein jokalari bat aukeratzen da jolastu, Lizentziapean beharko dira eta GPWA arabera egiaztatu (Gaming Portal Webmasters Association).\nOne casino agintariek erregistratu emateko behar jolasten benetako dirua erruleta aurretik.\nFree bonus ongietorri da jokalari guztiei eman eta jokalari bat dirua uzteko daiteke bankroll atalean sartu eta bertan dirua erabili ahal izango apustuak batetik.\nTop ten benetako dirua erruleta guneak guneak:\nSpin Jauregia casino\nGrand Parker kasinoan\nIrabazi Palace casino\nHartu erruleta aplikazioa abantailak\nBadira benetako dirua erruleta aplikazioa abantaila asko aldean benetako dirua erruleta jolasten lurreko casinos izateko. Lehenik eta behin, han konexio segurua eta fidagarria plataforma non dirua benetako apustua egin dezakezu da. Online casinos ezin beren online apustuak sistema bere alde jarraiki manipulatzen online erruleta dirua benetako aplikazioa da agintari erregulatzen duelako, Nork ziurtatzen eta begi bat mantentzeko web norakoaren. Gainera, badago benetako dirua erruleta apps jolasten edonondik bere aplikazioa batera erabiliz, instalazioak. Dela jokoaren bertsio mugikorra ezberdinak, Edozeinek bulegoan eserita edo berriz autobusaren zain jolastu ahal.


Amaitu da | El Correo\n2011-an iragarri zuen ETAk lehenengo aldiz bere ibilbide odoltsuaren amaiera.\nApirilaren 8an guztiz armagabetzen denean ETA iragana baino ez da izango, behin betiko noiz desegingo zain. Erabatekoa eta egiaztagarria den neurrian, ez da gutxietsi behar, 2011ko su-etena bururaino eramatea dakarrelako\nJOSEBA ARRUTI Lunes, 20 marzo 2017, 00:23\nHamarkada luzetako ibilbide odoltsua duela bost urte eta erdi amaitu zuen ETAk, baina gordeta zituen armak ematea falta zitzaion. Gaizkile jarduera bazter uzteko erabakia inoiz arriskuan egon ez den arren, indarkeria baliatzeko tresnak oraindik bere esku gordetzeak kezka puntu bat eragin du behin baino gehiagotan. Ofizialki desegin aurreko urrats garrantzitsuena zen horiek bitartekarien edo gobernuen esku jartzea, armategi osoa modu egiaztagarrian ematea.\nOrain arte, baina, ETAk propagandarako baliatu ditu horri dagokionez egin dituen keinu gehienak. Madrilgo eta Parisko exekutiboek ez diete inolako jaramonik egin erakunde horren eskaintzei, jardunbiderik eraginkorrena hori zelakoan. Rajoyrenak, zehazki, baldintzarik gabe arma guztiak entregatzeko eta ostean desegin dadin eskatu dio tarteon ETAri, horren guztiaren ondoren bere kartzela politika berrikus dezakeela iradokita.\nIzan ere, Espainiako gobernua eta Alderdi Popularra politikoki eroso antzera egon dira armen auzia behin betiko konpondu gabe zegoen bitartean. Euren iritzi publikoari begira ETArena gainditutako arazoa da, behin eta berriz errepikatu dutenez azken honek Estatuaren irmotasunaren eraginez amore eman behar izan eta gero. Ondorioz, keinurik txikienak ere kalte egin diezaiokeela iritzi dio Rajoyk eta, beste hainbat kontutan egiten duen legez, besterik gabe denbora pasatzen utzi du, ezker abertzaleak premia eta kontraesan handiagoak zituelakoan.\nHala izan da, gainera. Beste aldearen inmobilismoaren aurrean, eta batik bat presoen egoerak bultzatuta, alde bakarreko hainbat urrats egin behar izan dituzte ETAk berak, kartzelatuen kolektiboak edo-ta Sortuk. Lehenari dagokionez, bere amaiera ordenaturako solaskidetzarik lortuko ez duen ziurtasunak eta Espainiako eta Frantziako polizien presioak bestelako bideak jorratzera bultzatu du.\nBehin betiko su-etena iragarri bai baina desegiteko asmorik agertu ez izanaren ondorioz, egon da ETAk prozesu guztiaren nolabaiteko zaintza asmoa zeukala susmatzen zuenik. Maila politikoan inolako eragiletza gaitasunik ez dagokion arren, aurrekoetan beti saiatu da eragiten eta baldintzatzen. Oraingoan, ordea, egoera oso bestelakoa izan da, bere oinarri sozialak babestuta ezker abertzalearen alde politikoa izan delako hasieratik prozesuaren buru, horrek bultzatuta erabaki zuelako ETAk aro armatua betiko amaitzea.\nOrain datorrenaren berri Txetx Etxeberri ekintzaileak eman zuen ostiralean Le Monde egunkarian, abenduan armagabetze prozesuan bitartekari izaten saiatu eta atxilo hartu zutenetakoak. Ondoren, armagabetzeari buruz zapatu goizean Miarritzen egindako jardunaldietan Euskal Herriko Laborantza Ganbarako presidente izandako eta Etxeberrirekin batera operazio berean atxilotutako Mixel Berhokoirigoinek jakinarazi zuen ETAren urratsa «gardena eta publikoa» izango dela, eta egiaztatua.\nOndorioz, Frantziako gobernuari parte hartzeko gonbitea luzatu zion, baina ordu gutxi beranduago Bruno Le Roux Barne ministroak ohar batean erantzun zuenez, «legearekin bat datorren armagabetze bat egoteko konponbide bakarra armategi horiek non dauden agintariei jakinaraztea da», eta biltegiak eskuratzeko eskumena aginte judizialari dagokio. Eusko Jaurlaritzak, ordea, Iñigo Urkullu lehendakariaren ahotik, prozesua azkeneraino arrakastaz eramateko bere esku dagoen guztia egingo duela ziurtatu du, nahiz eta guztia bere esku ez dagoela gaineratu. Jarrera beretsukoa da Nafarroako presidente Uxue Barkos, armagabetzea burutu dadin bere «konpromisoa» adierazi duelako. EL CORREOk egunotan nabarmendu duenez, Rajoy aldez aurretik egon da urrats horren jakinaren gainean, aurreko asteartean lehendakariak berak Madrilen informazioa aurrez aurre helarazi eta trabarik ez jartzeko galdegin ziolako.\nETAk armagabetzea eta desegitea zor dizkio euskal gizarteari aspalditik. Bi horietako lehenengoa gauzatzea ezin da aintzat hartu gabe utzi. Eta Espainiako gobernuak kartzela politikan aldaketak ahalbidetu behar ditu, euskal gizartearen gehiengoaren gurariei erantzun eta bakearen eta bizikidetzaren norabidean aurrera egiteko. Baina aitzakia berriak bilatuko ditu dagoenetik ez mugitzeko. Malgutasun handiagoz jokatzeak eta sakabanaketarekin zein urruntzearekin amaitzeak ausardia politikoa eskatzen du, Espainiako iritzi publikoaren sektore gogorrenen eraso mediatikoei aurre egitea. Kongresuan ahul dabilenean eta urtebeteren buruan-edo hauteskunde orokorrak aurreratzea baztertzerik ez dagoenean, zaila dirudi PPren gobernuak berehala arazo honi heltzea. Horren inguruko adostasun zabala lortu arren, litekeena da Rajoyk oraingoz mugitu nahi ez izatea.\nETA iraganeko amesgaizto modura geratzeko prozesuaren azkenetan dago euskal gizartea. Eta maila eta alde guztietako eragileek lagundu behar dute hori ahalbidetzen. Alde horretatik, Bake eta Bizikidetzarako Eusko Jaurlaritzaren Idazkaritza Nagusitik egindako lana bereziki izan da oparoa. Jokamolde zorrotz, neurtu eta inklusiboak egin du eraginkor bere ekina, alde guztietara begiratzeko gaitasunak.\nBadago, beraz, zein ildo jarraitu, nondik jo. Biktimak beti gogoan, iragan beltzenetik ikasita aniztasun beteko etorkizuna elkarren arteko begirunetik eta ezberdintasun politikoak egokiro kudeatzetik eraikitzeko. ETAren armagabetzea mugarri da 2011ko urriaren 20an hasitako prozesuan, 800dik gora pertsona erail dituen zorigaiztoko erakundearen behin betiko amaierari dagokionean. Bada garaia horri begirako azken erabakiak hartzeko, alde guztiek euren ekarpena egiteko, bakoitzak dagokion arduraren neurrian bere alea jartzeko. Aitzakiarik gabe, epe laburreko eta alde bakarreko interesak lehenetsi barik.\nGobierno vasco y PP sellan su pacto presupuestario La madre de la presa de ETA excarcelada dice que la vida de su nieta peligra


Ez da izanen | Borroka Garaia da!\nPosted by kolaborazioak17/08/2012\tHome\nBorroka garaia da! webgunerako kolaborazioa, egilea: Txuriya\n2012ko uda ahantzi ezineko sasoia izanen da enetzat. Hala izanen da euskaldunontzat idatzi dut lehen kolpean, eta ezabatu gero, enetik erranen dut ordea, jada ez bainaiz ausartzen jendartearen buruetan zer dabilen erratera. Nor naiz ni gainera besteren etxeetan sartzeko? Halere, zirrikituetarik sartzen ahalegintzera nator.\nEz naiz bakantzez oroituko, ez eta egin duen bero sapaz ere, eta gutiago Joko Olinpikoak ospatu direlako.\nAurten, udak Josu Uribetxebarriaren izena memorian iltzatu dit, horrentzat oroituko dut.\nBere oinazeak sabeleko mina sortu dit batzuetan, burukoa bestetzuetan, eta kezka eta beldurra dilindan dabilzkit barneko bazterretan. Koktel bortitza da kezka eta beldurraren nahasketa, gehiago besterentzat ukaiten duzunean. Mamu gehiegik bisitatzen zaituzte tenore horretan. Zehaztapen bakar batek ere ez.\nEz dut Josu ezagutzen, bere senideak ez ditut hurbileko lagun, baina heien bidelagun bilakatu naiz, hurbileko ditudan anitzekin batera. Josurekin dut gogoa joan den aspaldian. Eta pentsatu nahi nuke euskal herritarrek ere hala dutela. Heietariko batzuk agertu dira Josuren aldeko mobilizazioetan, (txalo eta ohore heiei), baina errateko premiak agintzen dit (bestela mikatzak barrunbeak gehiago gazituko dizkit) ez dela aski jende mugitu halako kasu larri bat izanki, gehiago, eginikoa ez dela aski eraikitzen ari den bake prozesu batean murgilduta egonik; edo behintzat eni ez zait aski jende mugitu denik iruditu. Euskal politikari ustelduen isiltasuna gauza normala dela erranen nuke, deus berririk ez zerupean, baina Euskal Herriak ekimen berriekin erantzun jendetsuago bat ez ematea? Hori ez. Ez zait hain normala iruditu.\nOrai baita ekiteko garaia, gero alferrik izanen da, eta Josuren gaixotasunak bezalatsu gose grebaren erlojuak aitzina egiten du, gelditu behar da, geroko damua ez da nehorentzat baliagarri izanen.\nOspitale aitzinean deitu zen lehen elgarretaratzean bururat heldu zitzaidan jendetza pilatuko zela inguruetan, dena blokatuko zela istant haietan, baina ez zen hala gertatu, eta ezta ondotik izan diren elgar-hartzeetan ere.\nSarraski-etxeetan bahiturik dituzten bostehunetik gora kidek babesa luzatu diote Iosuri, ez dute bizi baldintza erosorik lehendik ere, baina apur hori galdu eta heienetik emateko prest agertu dira kate bat osatuz. Kateatuaren katea.\nEta karrikan zer? Hondartzako eguzkipean etzan ote da gure herria?\nAgian zain egotera ohitu gara, zer ekimen antolatuko ote den beha egotera, egunkarietan irakurriko dugun berri on batekin esnatuko garela amestera.\nEdo sinpleki, ohitu egin gara halako egoera larrietara.\nEta azala gogortu zaigu.\nSentimenduak gogortu zaizkigu.\nDena ematen duenak ezin omen du gehiago eman, Josuk hala egin du, hala egiten ari du. Guri da hari zerbait itzultzea.\nLarunbatean Bilbo kolosala izan bedi berritz, baina ez dadila manifa batekin aski den pentsamendua hedatu.\nManifak ez baitira herri hau askatzeko aski izanen.\nEutsi goiari Josu, animo etxekoei, eta anitz zaindu, anitz balio duzula bistan baita!\n18:03 AZKEN ORDUKOA: Espetxeetako Zuzendaritzak hirugarren gradua eman dio Uribetxebarriari\nBaloratu:Comparte :: ElkarbanatuFacebookTwitterEmailGoogle +1MoreInprimatuLinkedInDiggRedditStumbleUponPinterestTumblr\tPosted in: Euskal Herria,kolaborazioakTagged: josu uribetxeberriaPermalink15 Iruzkin\t15 erantzun “Ez da izanen” postean\tOier-k dio:\t17/08/2012 at 18:56\tHirugarren gradua eman diote baina momentuz poliziaren menpean aurkitzen da. Audientza nazionalak hurrengo egunetan josuren askatasunari buruz hitz egin beharko du. Ez dut ulertzen zergatik herrirak bertan behera utzi du Bilboko manifa.\nErantzun\tPaki-k dio:\t17/08/2012 at 18:56\tUlertzen dut zure mina Txuriya. Nire ustez esan gabe doa Herri honetako milaka eta milaka lagunona ere badela. Ezintasuna, umiliazioa, amorrua, guztion zainetan dabiltza bueltaka. Denok nahi genuke sekulako iniziatiba mordoa piztu balitz, jendetsuak, grinatsuak, bat-batekoak (adibidez, espetxeetan piztu denaren modukoa. Presoak ere herri honen parte dira. Parterik onena).\nAlabaina, ez zait iruditzen sobera bidezkoak direnik gogoetok. Behintzat, pixka bat partzialak iruditzen zaizkit. Zergatik? Bada, zein ikuspuntutik begiratzen diogun errealitateari, ezta? Nire ustez, herri honek bere presoengatik burutu eta burutzen dituen ekimenek, dinamikek, mobilizazioek, ekintzek…ez daukate konparaziorik mundu zabal osoan. Ikaragarria da nola maite dituen herri honek bere presoak Txuriya, eta hori zalantzan jartzea mingarriagoa zait niri. Maitasun hori egunero-egunero demostratzen duelako oso aspalditik, sekulako erauntsi gogorretan barne. Egunotan egia da Donostiako Ospitale aurrean ez direla inguruak jendetzaz butxatu. Baina zientoka eta milaka dira egindako ahaleginak, kartelak, pankartak, eskuorriak, pintaketak, mezuak, Euskal Herriko auzo, hiri eta bazter guztietan. Ospitaletik bertatik milaka lagun pasa direla esango nuke, zenbakirik ez daukadan arren. Esango nuke, ez dakit.\nBat egingo nuke zurekin, esango bazenit akaso ez geundela prestatuak halako premiazko erantzun antolatu potente baterako. Tresnek edota mezuek edota aurreikuspen gaitasunak huts egin digutela. Gaixorik dauden hamalau kideen egoeraren larritasuna jendarteratzen ez dugula agian bete-betean asmatu, ados egon ninteke. Baina ez jendearen sentsibilitate faltarekin. Bidegabea iruditzen zaidalako eta gainera, halako mezuek jendea uxatu egiten dutelako, gerturatu ordez. Bakoitzak (eta norberak!) duenetik eman dezanaren ildoarekin bat bagatoz, izan gaitezen pertsuatsiboak, konbentzitu dezagun, animatu dezagun, antolatu dezagun. Egoeraren gordinenean multzora halako akusazioak egitea baina politagoa izateaz gain, eraginkorragoa ere badelakoan.\nErantzun\tEzezaguna-k dio:\t17/08/2012 at 20:13\t-ez geundela prestatuak halako premiazko erantzun antolatu potente baterako.-\nGure buruari galdetu egin behar diogu zergatik ez geundela pestaturik.\nAzken bolada honetan distentsio faltsu bat indartzeko pausuak eman direla uste dut … gero errealitatean ikusten dira ondorioak. Euskal herritarrak prest daude indarrak erakusteko, baina ezker abertzaleak indarra hori ez du nahi “oso libre” ikusi.\nErantzun\ttxuriya-k dio:\t17/08/2012 at 20:14\tKaixo Paki!\nZinez estimatzen dut zure erantzuna, zerbait piztu dizudala erran nahi baitu.\nArrangura dudanez, horra zure hitzei zuzeneko erantzuna:\nOtoi, ene ahotik atera ez den hitzik ez sar ene ahoan.\nEz baitut nehon erran “herri honek bere presoak maite ez dituenik” ez eta halakorik zalantzan jarri ere, agian, preso hitza ere ez duzu aurkituko ene gogoetan, bahituak, kideak…halakoak bai, preso hitza orokortasun bat da, militanteak daude preso bai,gudariak, baina batez ere pertsonak, heien etxe eta herrietarik falta diren pertsona ohoragarriak, indibidualki maite ditugunak, eta baita heiek osatzen duten kolektibitatea ere. Maiz errana dut preso dituzten euskaldunak karrikan bizi diren anitz baino libreagoak direla, nahiz eta tamalez heien egunerokotasuna kartzela bateko hormetan mugatua izan.\nBadakit anitz egin dela, anitz jende mugitu dela Iosuren alde eta baita gaixo diren bahituen alde, sarraski-etxeetan bahituak diren guztien alde; urteetan hala izan da, eta une bakar batez ere ez da nehor bakartasunean utzia izan, karrikako jende konprometituak zeukana eta gehiago egin du heiei babes emaiteko. “txalo eta ohore heiei” erran badut, ez da soilik orai mugitu direnentzat,orai artean lan eta borroka egin dutenentzat ere bada.\nAlta, ene gogoeta ez da horier denei zuzendua; deus, fitsik egin ez dutenei baizik, eta hala ulertzera eman badut gaizki espresatu naizen seinale.\nSegur niz bat egiten dugun puntu gehiago dugula elgarrekin bereizten gaituztenak baino, beraz nik erran ditudanak puntu horretarik neurtu, bestea soberakoa baita.\nJaso dudan besarkada nolakoa den ez dakidan arren, enea estua eta iraultzailea da zuretako bidalia. Segi bidean. Bideak eramanen baigaitu etxera, libre izanen den etxe euskaldun horretarat!\nErantzun\tPaki-k dio:\t18/08/2012 at 01:02\tMilesker argipenengatik Txuriya. Gaixki ulertu dizut beraz, barka!\n‘Eta karrikan zer? Hondartzako eguzkipean etzan ote da gure herria’ esaldiarekin beste zerbait ulertu dizut, alegia, aipatu bezala, orokortzen ari zinela.\nEgia da, bestalde, zure ahotik ez dela atera herri honek bere presoak maite ez dituenik, nik zure ‘azala gogortu zaigu, sentimenduak gogortu zaizkigu’ esalditik ondorioztatu dudana da. Barka berriz ere.\nBesarkada baten asmoarekin ere zalantza egiten dugunean, giroan tentsio handixea dagoenaren seinale. Bihoakizu, besarkada handi honekin batera, ur freskoz betetako kantinplora hau, bidean topo egiten dugunean beharko dugunez, interpretazio zalantza oro uxatzeko;)\nOndo-ondo izan, gora bihotzak!\nAnonimoa: Ez dakit zuri, baina niri Iosuren kasuak Esteban Nietorena dakarkit gogora. Amorru hau, inpotentzia hau, min hau bizia baldin banago, Estebanekin izan zen. Orain Urkulluren edo Basagoitiren adierazpenekin oka egiten badugu, Fungairiño eta enparauenekin izan zen orduan. Algeciraseko ospitaleraino joan ziren ‘solidarioak’; Donostian atxilotu dituzte egungo beste hamar, Iruñean beste bat. Baina zazpi urte dira Iosuk kalean beharko lukeela, txo edo ño, zazpi urte! Ezker abertzalearen ildo berriaren inguruan eztabaidan sartu nahi izan gabe diotsut, geure indarrak direnak direla, orain, atzo, herenegun, betidanik. Edo bestela esanda: Indarrak ‘nahi bezain libre’ zebiltzanetik daukagula gaixorik, besteak beste, Iosu.\nBiharko Gernikako Akordioak ekimena antolatu du Bilbon, alegia, Ezker Abertzalea baina zabalagoa den esparru politiko batek. Estebanen askatasunaren alde irudika ezin nituzkeenak. Nik nahiago gauzak modu honetan ikusi. Ahalik eta jendarte sektore zabalenak aldarrikapenon inguruan gurekin batera bultzaz ikustea ala ez, guztion esku.\nErantzun\tXabier Makazaga-k dio:\t18/08/2012 at 12:31\tBai, Paki, zuk diozun bezala “Besarkada baten asmoarekin ere zalantza egiten dugunean, giroan tentsio handixea dagoenaren seinale”. Niri ere ez zait batere gustatu Txuriyak esandakoa zuk bidali diozun besarkadari buruz. Eta gauzak plantetzen dituen bezala planteatzea ere ez. Aldiz, hitzez hitz egiten dut bat zuk esandako guztiarekin. Ederki esan dituzu esan beharreko guztiak. Eutsi goiari!\nErantzun\tAitor Etxeberria-k dio:\t18/08/2012 at 17:55\tAber aber aber…\nAtzo neonire erantzuteko eon nitzan hemen esandakuai, baño txuriya berak intzunez, paso.\nGaur ordia makazaga honena irakurrita zea…ezin isilik eon.Ne boto txarra baezu.\nTxuriya ezautzen deunok earki dakigu bere kritika hoi zerta datorren, eta ez bea ezautzen deulako, azken batian urtiankdamatzalako halakuak esaten, bai pribatun eo bai publikun, eta urte morduare bai etxetik kanpo,kristonak pasata gainea. Baina beak itten ez duna,bereberri esatia, ez naiz ni itten hasiko. Ustet, ta besteatzutan irakurri zattut, Makazaga, zuk beti goatuazten dezula nun ibilia zean.\nBeira, gu gaur Bilbon izangea, ta kontzentraziua ta geo han festan geatzeko asmuakin ginan, bost ginan kotxian, ta danak itzuli gea etxea, tristurare eman baitugu hango panoramak. 2000 eon geala esan due., hoi irakurriet oain dala gutxi..halako siatuaziobaten aurrian asko ezta ez? Zeoze gertatzean seinale! Eta nik behintzat hortik arrazoi guziya emateyot txuriyai.\nBatzutan isilik eotiak asko baliyoula kontuatzia ez litzake gutxi Makazaga.Ta hortik zear irakurriet uxatzian kontuana, baño azken denboatan, beti hor eongeanak uxatzeittuzte ahua geyegi irekitzen aidian batzuke.Danak uxatuko gea alkarri ordun. Eta ez etorri ne galdezka hemen, ordenagailu aurrian denboa geyegi pasatzeunak ez baitu beste lekutan pasatzen.\nTxuriya, pentsatzet hau irakurrikoezula ta bakizu, zuke eutsi goyai ta in aurrea, gue besarkak battuzu!\nErantzun\tPaki-k dio:\t18/08/2012 at 23:56\tHara Aitor, ez dakizu ze nolako aprezioa diodan laguntasunari. Areago, laguntasun corleonetarrari. Erraietako diskurtso mordo latza daukat nik ere, portzierto.\nEta hor enpatia ariketa bat egin nezake eta pentsatu, bueno, hemen denok gara gutxi gorabehera felinoak eta, lagunaren defentsan ateratzen den mosketeroari zer esan…! Zeren azkenean hori zen dena, ezta? Zure lagunari fideltasuna erakustea. Kariñoa eta presentzia. Ba horren inguruan, pare bat ohar baino ez:\n-Defentsa horretan halako manera petralak erakutsi izanak eragozten dit enpatia ariketa hori. Erraza zenuen, baina foro publiko batean, parte hartzea sustatzen duen blog batean, norbaitek zerbait atsegin izan duela edo batere gustoko izan ez duela adierazitakoan halakoak entzun behar izatea penagarria da, auzo-lotsa ematen du. Eztabaida politikoa gustuko dugunok, bidenabar, hitz egiten jarraituko dugu iruditzen zaigunean, ixilik egotearen apologista berritsuen aholkuak aholku.\n-Eta hiri, Xabier, aspalditxotik zor niana: Segi ezak bazterrik bazter eztabaidak pizten eta ontzen, berezkoa daukaan dotoreziaz eta sakoneraz, dela filosofiaz, dela sozialismoaz, dela independentziaz…atsegin handiz irakurtzen haugu-ta; segi ezak torturaren kontrako ikerketan, hausnarrean eta dibulgazioan, indarrik baldin baduk. Hire irakurle miretsiek asko eskertuko diagu, beti.\nErantzun\tXabier Makazaga-k dio:\t19/08/2012 at 15:30\tBeste horrenbeste esaten dizut, Paki. Ez dakit nor zaren, baina gustura asko irakurri izan ditut beti zure iruzkinak.Justu zurea irakurri aurretik joan den urteko Andoni Olariagaren artikulu bat irakurri dut eta Lapiko Kritikoan hari buruz piztutako eztabaida: http://basque.criticalstew.org/?p=7326\nJonan Fernandezi egurra dotore asko ematen dion Paki Perez hori zu zarelakoan nago. Dena den, izan edo ez izan, segi horrela irakurri zaitudan guztietan oso, oso fin ibili baitzara. Gora bihotzak!\nErantzun\ttxuriya-k dio:\t19/08/2012 at 15:23\tPaki: Zure barka hitzak jaso ditut. Errespetatzen dut ene iritziarekin bat ez etortzea, hala da bizia, denak ez gara igoalak. Eta eskerrak. Eni, egoeraren larria begibistakoa zait, denbora gutian Iosuren kasua dago, Mikel Egibarren emazte eta haurrak pairatzen ari diren oinazea disperristripu baten ondorioz, Mikel Erro orai bost urte kanpoan behar zuenak, gaixotasun larri batekin, berriro dispertsioaren urruna pairatzen ari du…eta honela zerrenda luze bat. Lan handia egiten ari da jende konprometitua, ekimen berriak abiarazi nahian eta betikoak bultzatuz,bai,eta sinisten dut borroka molde berriak abiarazi behar direnaz, jendea elkartu eta bildu,baina egiten den lanak ez du kentzen emaitza ez dela hain ikusgarria ere, eta maitatu ala ez, errealitatea hori da. Jakina molde politikoan ematen ari diren emaitzak ikusgarriak direla, Bildu, Amaiur…lorpen handiak. Baina hiltzera kondenatua den euskal seme baten egoera larria zertan den jakin eta, eni etzait iduri sekulako erantzun indartsu eta berria eman zaionik bere egoerari buruz presio egiteko. Hala sentitzen dut eta hala erraten dut. Betikoak beti izanen dira mandazain, hau da, beti izanen da lan ikaragarria eginen duena euskal errepresaliatuen alde, hala izan da beti, eta hala izanen da. Baina konponbide garaia, aro berria…eta halakoetan sartuak girelarik, non eta antolakunde armatu batek ere testigua luzatu dion euskal gizarte zabal horri bidea egin dezan, manera berriekin, ba, barka erratea baina “arazoa bukatu da goazen ospatzera” erraten ari du euskal gizarte multzo zabalak, edo tartean tartean antolatzen diren manifa erraldoietan parte harturik aski izan litekeela pentsatzen du. Hala sentitzen dut eta hala erraten dut. Nire sentsazioa da, eta bistan da oker ibili naitekeela. Horra atzo Bilbon “14ak etxera, Iosu askatu” lemapean ospatu behar zen manifan Donostiako Ospitalearen aitzinean gose greba burutzen ari direnek errandakoa:gose grebalariek “elkartasun «olatu» bat sortu dela nabarmendu dute, baina olatu hori «tsunami» bihurtu beharra dagoela espetxe politikarekin bukatzeko gaineratu dute”. Zerbait ulertzen bada hor…zerbait gehiago egin beharra dagoela da, nik garbi ulertzen dut hori. Eta urjentziazko deialdia izanik, 14 bahitu gaixorentzat antolatu manifa izanik, eni ere etzait iduri 2000 pertsona batzea kriston lorpena denik. Bale abuztua dela, bale oporretan dela jendea, bale krisia dela eta kosta egiten dela dirua Bilboraino joateko…luze segi nezake aitzikientzat….baina bale aitzakientzat erranen nuke lehenago.\nBeno, labur egin nahi nuen eta azkenean txapan sartu naiz…Beraz hor utziko dut. Hori bai,Paki, ez bila intentzio txarrik ene hitzetan, maiz, hitzak nola eta nondik behatu zentzu dena aldatzen baita, norberak ere aldatzen baitio. Besarkada bat besarkada bat da, eta nik estu eta iralutzaile bat bidali nahi nizula erran nahi nizun, besterik gabe! segi borrokan, eta bizi!\nXabier: Erratekorik ez dut zuretzat. Onkizan.\nAitor: Saltseros! bazterrak nahasten zabiltzatela betiko modun…Eutsi zuek ere eta laster batean parean!\nErantzun\tXabier Makazaga-k dio:\t19/08/2012 at 15:45\tAupa, Txuriya! Zu ere ez zaitut ezagutzen eta atzo idatzi nuena berrirakurriz konturatu naiz Pakik esandakoak nire egiteko nahikoa nuela esatearekin Pakiren hitzekin bat egiten nuela eta kito. Hobe egin ez banu zuk esandakoei buruz egin nuen aipamena, “ez zait batere gustatu gauzak planteatzen dituen bezala planteatzea”. Izan ere, esan nahi nuena da pesimismo larregi zeriela zure planteamoldeei eta optimimo larregia oso txarra den bezala pesimismoarekin berdin gertatzen dela ene ustez. Gauzak esan nituen bezala esanda, ordea, azalpen gehiagorik eman gabe, gaizki interpreta zitekeen eta Aitorrek hala egin duelakoan nago. Hori bai, bere erantzunak zur eta lur utzi nau. Beroaldi baten gauza dela pentsatu eta horretan utziko dut.\nErantzun\t_isilmisilka proiekt_-k dio:\t19/08/2012 at 19:00\tBa nik ez dut intentzio txarrik sumatu Txuriyaren hitzetan.\nBesteen hitzak aldiz, ez ditut batere gustoko izan. Edo behintzat, ez dizkiet tokirik topatzen nire errealitatean. Eta ni ez naiz Txuriyaren laguna. Baina halan banintz… zein litzateke arazoa? Mespretxua mespretxuagatik, etsai euki dut betidanik. Autoritatea bezala. Intelektuala izan edo ez. Artikuluan azaltzen dena, Euskal Herritar borrokalarien buruetan bueltaka dabilen hausnarketa bat besterik ez da. Errealitate objetiboari estuki lotua gainera. Aitu herriaren bihotzaren taupadak. Paki, Xabier, zer da ulertu ez duzuena?\nNiri auzolotsa ematen didana aurreko eguneko kontzentrazioa da. Herrirak (ezker abertzalea izan nahi ez duen mugimenduak, Gernikako Akordioa bezalaxe) deitu mobilizazioa bertan behera uzteak ere, auzolotsa ematen dit. Zenbaiten hitzek auzolotsa eragiten didaten bezala. Zer esan? Nondik hasi?\nNire uste apalean, badaude aldaketa estrategikoa modu oker batean ulertu dutenak. Baina noski, batek edo bestek lerroartean irakurtzen duguna, zeharo ezberdina izan daiteke. Bakoitzaren unibertsoak erabakitzen du testu bat modu batean edo bestean ulertzea. Kale aktibiston unibertsoa eta gauza politikoaren kudeatzaileen unibertsoa zeharo ezberdinak dira. Denbora eta espazio berean beraz, errealitate ezberdinak bizi dira elkarrekin. Garai berriak bizi ditugu gure herriaren askapen prozesu historikoan. Hori bai, ez dago irabazterik bitartean besteak gonbentzitzeko zai gelditu behar bagara. Beste gauza askoren artean, ezin dira nahastu borroka ideologikoa eta herri harresiaren eraikuntzaren ideiak. Abangoardiak existitzen dira. Sinistu edo ez. Eta beharrezkoak dituzte estaturik gabeko herriek. Behintzat burujabeak izan nahi duten hoiek. Jendarte ezberdinetan gertatzen den bezala, jakintza, gauza publikoen kudeaketa eta produzitzeko ahalmena, komunitate ezberdinek duten garapenerako indar baliotsuenak dira. Abangoardia eta herriaren artean sortzen den matxura aldiz, kontu handiz eta modu azkarrean gestionatu beharreko zerbait da. Gure askapen mugimenduak historikoki herri modernoetako ezkerrek baino hobeto egiten jakin duen zerbait da gainera. Gure mugimendu politikoaren eraginkortasuna eta herri honen askapena lortuko duten iraulketa organizatibo eta praktikoarekin asmatzea ez da erreza-baina. Eta honetarako, emandako aldaketa soziologiko eta geopolitikoak ulertu behar ditugu. XX.mendean emandako aurrerapen zientifikoak gureak egin behar ditugu. Baina ezin ahastu masa mugimenduaren ezinbestekotasuna. Horrela bada, sufrimendua jendarteratzea eta biolentzaren erabilpena ezin ditugu nahastu adibidez. Ezta ahoa espontaneitatea bezalako hitzekin bete eta bulegoko animaliek amestutako ekinbideek, espontaneitate bera neutralizatu. Konturatu al gara legez kanporatutako mobilizazio bat bere horretan mantentzeak zabaltzen duen energiaz? Hori da herri honek behar duena. Aldiz, politikoki zuzenak diren diskurtso urrunak besterik ez ditugu entzuten. Paseoak ematen duten manifestazioak antolatzen dira. Luxuzko hoteletan burututako prentsaurrekoak ematen dira. Eta gero eta gehiago izateko helburuari jarraiki, euskal iraultzaileon sentimenuari bizkarra eman eta sektore sozialdemokratek hurbil sentitzen duten diskurtsoa egituratu da. Gu desobedienteak gara. Subertsiboak. Disidenteak. Gorriak. Marikoiak. Beltzak. Eta abar luze bat. Ez ahaztu.\nKontsentsua bilatzen da, eta garen hori disolbatu. Batzuk inkluso mespresatu egiten dituzte kritika eraikitzaileak, ekinbide estrategiko berriaren aurkako eraso bezala deskribatzeraino helduaz. Guzti honek, ondorio latzak ditu. Eta azken aldian burututako ekimenek halan erakusten dute. Normala da errealitate global eta teknologiko hau ezin ulertzea. Baina aizue, gure askapen borroka hau, polita bezain mingarria izan da eta izango da beti. Existitzen ez dena, arrosaz beteriko askapen bidea da.\nAupa Txuriya! Gora bihotzak bai, baina gora herri honen borroka iraultzailea ere bai. Gauzei bere izenaz deitu beharra daukagulako. Etsaia ez bezala, guk zintxotasunez borrokatzen dugulako. Haiek aldiz, gezurra eta manipulazioa darabilte etengabe. Errealitatearen desitxuraketa faltsua bilatzen dute diskurtso demagogikoekin.\nNik zure lengoai bera erabiltzen dut. Agian horregaitik, ezin hobeto ulertu zaitut. Are gehiago, zu bezalakoekin egin nahi dut bidea. Beti egin izan dudan bezala.\nGora Euskal Herri askatuta eta sozialista. Hau da, gora Euskal Herria libre!\nAntolatzera eta borrokatzera!\nErantzun\tXabier Makazaga-k dio:\t19/08/2012 at 20:02\t“Nik ez dut intentzio txarrik sumatu Txuriyaren hitzetan” diozu. Nork esan du Txuriyaren hitzetan intentzio txarrak zeudela? Ez nik, ez Pakik behintzat. Ezta hurrik eman ere!\n“Mespretxua mespretxuagatik, etsai euki dut betidanik”. Noren mespretxuaz ari zara? Guk ez dugu inolaz ere mespretxatu Txuriya. Aitorrek bai mespretxatu nau ni, baina beroaldi bati egozten diot hori eta horretan uztea nahiago dut.\nNik esan nuen Txuriyak gauzak planteatzeko zuen modua ez nuela batere gustuko. Bestelako azalpenik eman gabe, gaizki esana zegoela aitortu dut eta eman dut ene azalpena. Zuk, berriz, batere gustuko ez duzuna gure hitzak dira. Baina ez duzu ene ustez inongo azalpenik eman horri buruz. Eskertuko nizuke, nik egin dudan bezala, zehaztea zergatik ez dituzun batere gustuko gure hitzak.\nErantzun\tPaki-k dio:\t20/08/2012 at 12:48\tBadirudi atmosferaren elektrizitateak bere horretan dirauela, pixka bat txinpartetan.\nEz da gehien gustatzen zaidan giroa, beraz esana gera dadila hasieratik kide arteko solas modura hartzen ditudala eztabaidok. Lubakiaren parte berdinean gaudenok batzen gaituena dena izanda, hori edozein diferentziaren gainetik egon beharko litzatekeela uste duen laño horietakoa naiz eta horrela hilko naiz, foreba frik. Alegia, kidetasuna kontzentran elkarren ondoan egotea baina zerbait gehiago dela etabar. Baina badirudi berriz ere elkarrekiko errezeloa instalatua daukagula etxean, ezta?\nGainera, zuk zeuk diozu, isilmisilka_proiekt, batek edo bestek lerroartean irakurtzen duguna, zeharo ezberdina izan daiteke. Lerroartean edo hitzez hitz, erantsiko nuke.\nAnonimoari esan nion ez nintzela ezker abertzalearen paradigma aldaketaren gainean arituko. Batez ere arrazoi batengatik: Ematen du, grosso modo, ari garela marrazten halako marra ikusezin bat geure artean, aldaketaren beharrarekin eta gauzatzearekin bat egin dutenen eta ezados daudenen artean. Marra zabaltzen doanarena endemas.\nGainera, giza-xomorroak badu halako joera bat bere onena errematatzeko eta hor agertzen zaigu sarri manikeismoa, ez? Nire multzoan daudenek bertute guztiak, ez daudenek zero.\nGero memoriaren kontuak datoz, nola ber-irudikatzen dugun iraganaren gorputza, geure konbikzio intimook egokiro indar ditzan.\nNik behintzat testuinguru hori etengabe daukat present. Nola arrazoia edo detonantea agian berria den, baina ez fenomenoa. Nola gaiztotzen duen zeinnahi barne-komunikazio ahalegin. Eta horrekin nor den zoriontsu eta nor kaltetua, tribu bereko kideak halako ‘brilé’ dialektikoan lardaskaturik ikusitakoan.\nHau dena esaten dizut Marcos komandanteordearen lirika ekarri duzulako hona, beltzak, marikoiak, irreberenteak, eta atentzioa jo dit ze bueno, nola esan zigun, los que colocan carros bomba contra periodistas no nos van a dar lecciones de nada, horrelako zerbait esan zigunaren hitzak jartzea vs. luxuzko hoteletan prentsaurrekoak ematen dituzten eta iraultzaileon sentimenduei bizkar eman omen dioten kideak, ba berriro erakusten du nola badugun halako joera historiko bat gure artean, guztiok bat egiteko eta elkarrekin gogotsu ekiteko motiboei erreparatzeko baino, gure arteko diferentziak goratuz elkarlanerako ezintasunak zerrendatzeko. Ezintasun politikoak baino, hondoan psikologiko-biszeraltzat jo genitzakeenak askotan. Zeren tira, Marcos zerbait izatekotan Garzonen laguntxo bat zena frogatu zigun eta horiek dira abertzaleok irentsi behar izan ditugun milaka paradoxetako bat, ez? Zer garen, denborak baino ez baitu esaten. Jardunak erretratatzen gaituelako hitzek baino (mingarriek zein ederrenek). Eta hotel garestiak alokatzearen aukera komunikazio arduradunek hobetsiko zuten baina ez gaur ez atzo ez herenegun.\nGatozen harira ba. Lehenik, Herrira-k manifa bertan behera uzteko arrazoiak ez ditut ezagutzen, baina nik ere suposatzen ditut. Ez baita lehen aldia deialdi bat bertan behera geratzen dena, gure historia modernoan. Eta lehen kolpean zur eta lur geratu ginenok gure galderak luzatu genituen eta arrapostuaren funtsa gaur eguneko berbera zen, testuinguruari dagozkion ñabardurak ñabardura; errepresioa saihesteko alternatiba praktikoa barne.\nBeraz apur bat harritzen zait ikustea, batetik, masa borrokaren ezinbestekotasuna nola azpimarratzen duzun, eta bestetik, edo aldi berean, ezinbestekotzat duzun masa borroka bera dinamizatzeko dagoen mugimendu zabalak bidean agertzen zaizkion artilleria-kraterrak driblatzeko darabilen gerri malgutasuna edo aztikeria kritikatzea. Esan nahi dut, ez nagoela ados diozunean ‘konturatzen gara legez kanporatutako mobilizazio bat bere horretan mantentzeak zabaltzen duen energiaz? Hori da herri honek behar duena’. Hain zuzen, lehenxeago diozunarengatik: ‘Eta honetarako, emandako aldaketa soziologiko eta geopolitikoak ulertu behar ditugu’.\nEzker abertzaleak balorazio bat egin zuen honen guztiaren inguruan. Legez kanporatutako mobilizazioak bultzatzeko eta sustatzeko eta izenpetzeko eta gorpuzteko prest dagoen pertsona mordoxka bat dago gure artean; urte luzeetan frogatu dugu. Baina helduko da garaia non benetan barneratuko dugun ezetz, gure jendeak (aldaketa soziologikook!) gure jendeak esan digula EZETZ.\nEnergiak zabaltzen ditu? Bai? Halaxe daude kontuak: ‘Paseoak ematen duten manifestazioak’ beti antolatu dira, ez egun bakarrik. Gertatzen dena da gehienetan lasterka egiteko ondo prestatuak gindoazela badaezpada ere, eta gaur txankletekin eta umeekin joan gaitezkeela. Gertatzen dena da hemen, gure oinarriek, gure jendeak, (herriaren bihotzaren taupadak) esan digutela ez dutela lasterka gehiago egin nahi, ez zipaioen aurretik ez atzetik ez artetik. Eta hobe genuke borondate hori ere frogatutzat ematea, eta noizbehinka akordura ekartzea, min egin arren, zeinen bakarrik geratu garen aterkipean erauntsiaren bortitzenean. Konpainiarik zoragarrienean eta duinenean, hori bai, esan gabe doa. Zeren gauzei beren izenez deitzearen beharra daukagu, bai, baina beti. Eta bakardade horri deitzen zaio errealitatea. Eta errealitatea da abangoardia orok doiki, oso doiki aztertzeko duen lehenengo betebeharra.\nBigarrenik, gure deialdi gaitasunak, gure masa-frontearen osasunak, beti izan du halako interpretazio bipolarra, ez? Batetik, inork baino jende multzo handienak biltzeko gauza ginen (gara), eta bestetik zurturik galdetzen genuen (dugu): non arraio dago gure jendea? Eta garunak lauskitzen genituen (ditugu) arrazoien bila. Eta orduan errepresioa identifikatu genuen horma nagusi bezala eta hura gruyere xafla bat bihurtzeko zientoka iniziatiba, trikimailu eta taktika garatu genituen. Hain onak (ironiarik gabe diot) non arrakasta itzeltzat genuen hogei mila laguneko manifa nazional bat (izan, bazelako). Nolabait, erraza zen horrekin guztiok bat eginda bizitzea eta aurrera egitea (elkarrekiko irainik gabe, esan nahi dut) gure energiak askatzeko balazta etsaia bera zelako eta hura madarikatzearekin eta konbatitzearekin, ezta?\nEgun, aldiz, emango luke energiak askatzeko balazta etxean daukagula. Nonbait, expektatibek berariaz ala nahi gabe ihes egin digute, eta etxeko norbaitek halako promesa edo berme bat luzatu izan baligu bezala gabiltza marmarrean, zeinaren arabera bere tesiak gailenduz gero, halako batean masek kaleak hartuko zituzketen, apustu estrategiko berri horren gailentzearen unetik garaipenera arte. Eta orduan, geure buruei galdetzen diegunean non arraio dagoen jendea, etsaia seinalatu ordez (errealitatearen azterketa doi bat egin ordez), kidearen inkonpetentziari (edo ustezko konbertsio sozialdemokratari) leporatzen diogu. Bulegoetatik neutralizatzen omen dabiltza bat-batekotasunezko mugimenduak?\nBaina egoeraren larritasunean burua hozteko gauza bagina (neronentzat ere zaila dena), gutxieneko barne ezagutza bat emantzat joz, agian onartu beharko genuke bat-bateko mobilizazioak pizteko, antolatzeko, garatzeko eta gertakarien arabera moldatzeko inoizko barne-baldintzarik libreenetan gaudela. Agian argi eta garbi.\nBeraz hor bi tranpa ikusten ditut nik: Batetik, hemen inork ez duela deus ere agindu ez bermatu. Hemen apustu kolektibo bat dago (gustukoa izan ala ez), eta ez bulegoetakoa. Kolektiboa. Areago: Hemen, edo apustu kolektibo bat dago, edo ez dago ezer. Dugun berme bakarra gure arteko batasunean datza; hortik abiatuta, norbere konpromiso eta entrega gaitasunean. Paradigma aldatu delako baina arima ez. Esentzia berbera da. Eta bestetik, hemen balaztarik egotekotan norbere garunean dagoela. Denenotan. Baina ez orain, betidanik. Ze edonork esango luke nik zer dakit, Esteban aska zezaten herri honetan energia atomikoa erakutsi genuela…! Baina ez, ezta? Garena ezein kontsentsuren izenean disolbaturik ez bide zegoenean nori leporatu genion masa-frontearen herdoila? Atzo eta gaur, edonori eta edozeri, geure buruei izan ezik. Eta nire uste apalean, abiapuntu iraultzailea hori da; kritika nahi beste, baina zinezko autokritika oroz gain. Herri hau zu eta ni gara, eta Xabier eta Txuriya, eta hau eta bestea, denok. Inork ez dit eragotzi nire auzoko topagunea batzarrean biltzea, ideiak eta gogoak kontrastatzea, aukerak eta baldintzak aztertu eta ideia xorta hobeago batekin kalera irtetea. Inortxok ere ez dit galarazi elkartasunaren txinparta piztea neure jardunaren predikuarekin. Edo gose greban jartzea nire nebarekin eta koinatarekin batera, dauden gisan, ziega malparatu banatan.\nBaina hori da nire erantzukizun militantea, neure burua errealitate aldagarrian etengabe kokatzea eta ber-kokatzea, nik nire eskura ditudan tresnak, mugak eta ortzimugak identifikatzea eta diozun bezala, herri-harresiaren eraikuntzan ere neure alea jartzen segitzea. Hori ulertzearen ardura politikoa daukat nik, neure burua abertzaletzat eta iraultzailetzat baldin badaukat. Nire tribu politikoarekiko fideltasuna gordetzea (bere erabakiek min egin arren, askotan egin izan didaten bezalaxe), diziplinaren zentzua kontraesan guztietatik onik ateratzea lortu baldin badut, eta neure erantzukizun militante hori koherentziaz praktikara eramatea. Orduan, jendea ez dakit, igual hondartzan dago baina non gaude gu? Hori da galdera nire ustez. Noren edo zeren zain gaude gu? Suntsitzen eta erretzen baino ez dakite! Leporatzen ziguten. Baina patraña galanta zen, ez?\nOrduan, egungo ildoarekin hiper-kritiko edota hiper-atxiki azaltzen zaizkidan kideen artean goratzen dizkidaten muturreko ikuspuntuekin bat etor naiteke edo ez eta eztabaida genezake zientoka aferen inguruan, zauriak orbaintzeko eta afektuak estutzeko dugun behar ia biologikoarengatik ere. Baina ondo legoke agian marra ikusezin hori kasbah moduko bat bihurtzen hasiko bagina, elkarrengandik aldentzen gaituenari baino batzen gaituenari ondo begira, ze izan noski bagarela kastenak eta puruenak baina momentuz herri hau garaipenera ez du inork eraman eta eramatekotan, guztion artean izan beharko da, edo akabo.\nErantzun\tXabier Makazaga-k dio:\t20/08/2012 at 22:27\tPaki, beti bezala biziki gustatu zait zure iruzkina, oraingoan beharbada luzeegia izan bada ere.. Bereziki maite dut zure gauzak planteatzeko modua. Seguruenik _isilmisilka proiekt_ek Txuriyari esaten dionarengatik “Nik zure lengoai bera erabiltzen dut. Agian horregaitik, ezin hobeto ulertu zaitut”. Dena den, ez zait niri iruditzen _isilmisilka proiekt_ eta Txuriyarena lengoaia bera direnik. Niri Txuriyaren artikuluari pesimismo larregi zeriola iruditu zait, baina hortik aurrera gustatu zait bere eztabaidatzeko modua eta abar. Aldiz, Aitor, _isilmisilka proiekt_ eta Anonimorenak, ordena horretan txarretik hobeagora ene iritziz, ez ditut izan gogoko. Hori bai, Pakik esaten duenarekin geratzen naiz: “Lubakiaren parte berdinean gaudenok batzen gaituena dena izanda, hori edozein diferentziaren gainetik egon beharko litzateke”. Saia gaitezen eztabaidatu beharrekoa ahalik eta modu onenean egiten, jakinda bakoitzak gure estiloa dugula batzuk gustuko dutena eta beste batzuk, aldiz, batere ez. Hori bai, nik eskatuko nukeena da ez jardutea aldi berean pila bat gauzaz hitz egiten eta eztabaidatzen. Horrela ez dago, ene iritziz, aurreratzerik. Muga gaitezen aldi bakoitzean zerbait zehatzari buruz hitz egitera, adarretatik joan gabe. Eta ez gaitezen neurritik kanpora haserretu, bai?\nNiri, egia esan, oraingo honetan azpimarratzea interesatzen zitzaidana Pakik esandako hau zen: “Bakoitzak (eta norberak!) duenetik eman dezanaren ildoarekin bat bagatoz, izan gaitezen pertsuatsiboak, konbentzitu dezagun, animatu dezagun, antolatu dezagun. Egoeraren gordinenean multzora halako akusazioak egitea baina politagoa izateaz gain, eraginkorragoa ere badelakoan”. Hori bai, Txuriyak ederki azaldu bezala, berak ez du “multzora akusazio”rik egin, bai ordea, ene iritziz, etsipena zerion planteamendu bat eta nik “halako analisi pesimistak egitea baino…” jarriko nukeen. Eta Pakik eskatzen duena egin, jakina, planteamendu positiboak eta optimistak atzetik lana eta borroka ez badute laster geratzen baitira ezerezean.\n← Se intensifica la protesta por la situación de Josu Uribetxeberria ante la mezquindad del gobierno español\tJugando a disfraces →


Ekuadorreko Haurren eta Nerabeen Eskubideen Behatokiak haur indigenen bazterketa eta arreta falta handia salatu du | Consumer\nEkuadorreko Haurren eta Nerabeen Eskubideen Behatokiak haur indigenen bazterketa eta arreta falta handia salatu du\nHeriotza-tasa handia dute, osasun-estaldura eskasa eta eskola-errendimendu txikia.\nEkuadorreko Haurren eta Nerabeen Eskubideen Behatokiak (NGH) salatu zuenez, haur indigenak oso baztertuak eta arretarik gabeak dira herrialde horretan, gehienetan, jasaten duten pobreziaren ondorioz.\nODNAk gaur “Ekuadorberehalakoan” Interneteko informazio-atarian zabaldutako txosten baten arabera, haur indigenen %77 etxe pobreetan bizi da, eguneko bi dolar baino gutxiagoko diru-sarrerekin.\nGobernuz kanpoko erakundeak eskatzen du Chimborazo dela haur eta nerabe indigena gehien dituen Andeetako probintzia, eta, ondoren, Cotopaxi eta Imbabura, Andeetan daudenak.\nIndigenen kolektiboak herrialdeko biztanleria osoaren %36 hartzen du —hamahiru milioi biztanle inguru ditu—, gehienak Andeetako eta Amazoniako probintzietan banatuak, Ekuadorreko Nazionalitate Indigenen Konfederazioak (Conaie) emandako datuen arabera.\nBehatokiaren azterketaren arabera, Ekuadorreko haurtzaro indigenak heriotza-tasa handia, osasun-estaldura eskasa eta eskola-errendimendu txikia ditu. Era berean, dio 6 eta 11 urte bitarteko haur indigenak ere ez dituela behar bezala babesten ez Estatuak ez gizarteak, etengabe tratu txarrak jasaten baititu.\nPrekarietate horri erantzunez, NGHk 2,2 punturekin kalifikatu du haur indigenen eskubideak betetzearen egoera, 10 puntuko parametroaren gainetik, eta Ekuadorreko gizarteko beste sektore batzuen batez bestekoa 4,7koa da.\nTxostenaren arabera, haur indigenen %66 “zigorraren kulturapean” hazten da, eta jatorrizko komunitateetako haur eta nerabeen erdiak lehen hezkuntzaren ondoren edo lehenago ikasteari uzten dio. “Indigenentzat etorkizun hobea izateko aukera lehen urteetatik mugatzen da, eta nerabezarora itzultzen da”, adierazi du Behatokiak.\nODNAren ikerketaren arabera, nerabe indigenen %33k bakarrik ezagutzen du metodo antikontzeptiboren bat, eta ezjakintasun horrek “haurdunaldi nerabe bati aurre egiten dioten emakumeen ehuneko handiagoan eragiten du, eta are gehiago murrizten ditu ikasteko aukerak”.\nErakundearen helburua da Estatuaren eta gizartearen helburua “herrialdeko haur eta nerabe guztiei bidezko eta berdintasunezko babesa eta arreta eskaintzea” izatea, eta deitoratzen du “haurtzaro indigenak herrialdeko probintzia guztietan aurrean duen ez-betetze eta baztertze egoera”.\nbaztertze handia nerabezaro Niñez-eu niños indígenas-eu Observatorio-eu


HISTORIA Hiru Haundiak, proba aurrendaria 1987.urtetik\nProba > Historia\n"Hiru Haundiak" proba duela urte pila jaio zen. Egia esanda, ez dakigu nori egokitu halako ekintza bat egiteko lehen ideia, ezta hain ondo deskribatzen duen izena ere, baina zuir aski halako proba bat mendizale ohia den horri eta honek behar dituen erronkei erantzuna emateko beharragatik jaio zen, eskura ezina eskuratzeko gogoagatik, gure herria bereizten duen gainditze grinagatik.\n1987. urtean, SOCIEDAD EXCURSIONISTA MANUEL IRADIER taldeak proba modu ireki batean antolatzeko ideia izan zuen. Egundoko arrakasta izan ondoren, mendizale askok lortu zuten beste saiakera batzuetan ausartu ez edo huts egin zutena, hau da, urteetan zehar buruan izandako erronka hori eskuratzea.\nEra askotako osagarri desberdinak definitzen dute , hala nola, euskal mendietako gailur nabarmenenak 100km eta 10.000m baino gehiagoko desnibelarekin elkartzea ibilbide berdin batean: Gorbea (Araba) 1481m, Anboto (Bizkaia) 1331m eta Aizkorri (Gipuzkoa) 1523m. Halako erronka bat ezin zuen oharkabean pasa proiektu mota hauek gustoko duten benetazko zaleen artean eta hainbat saiakera egiten joan ziren, batzuk erronka lortzen eta beste batzuk huts egiten. Mendi lasterketen esparru barruan ekitaldi irrikagarri berri bat jaiotzen ari zen.\n10 urteetan zehar, 1987tik 1996ra, proba urtero antolatzen da eta hortik aurrera, bi urtez behingo: 1998, 2000, 2002, 2004, 2006, 2008, 2010...\n2000, 2002 eta 2004. urteetan, ibilaldiarekin batera, hiru etapatan banatuta zegoen lasterketa bat ospatu egin zen.\n2006. urteko edizioan, ibilaldia eta lasteketa bateratu egin ziren, partaide denak modo berean parte hartuz, denbora minimorik gabe eta 24 orduko denbora maximoarekin.\n2020. urteko ediziora heltzen gara honela\n¿Historia egiten jarraitzen dugu?


Opio Errebeldea: Kurdistango Urrezko Baloia | HerriKolore\nProtagonista dugun jokalaria, 1989ko uztailaren 9an Dürenen (Alemania) jaio zen. Bere gurasoak Kurduak ziren, Tunceliko eskualdekoak; eta 70 hamarkadan “Curry wurst” herrialdera migratu zuten lan bila. Betidanik gauzak konpartitzen irakatsi izan diote Deniz gazteari, eta bizitza ezkertiar kutsutik ikusten. Agian horregatik ikusi izan ohi du futbola kolore gorriz.\nBayer Leverkuseneko harrobian hasi zen futbolean lehenengo pausuak ematen, baita Alemaniako adin txikikoen selekzioarekin ere (18-azpiko eurokopa irabazi zuen). Leverkusenetik St.Paulira salto egin eta bertan, ezkertiarren Klub famatuan bere karrerako 3 urterik oparo eta zoriontsuenak igaro zituen.\nHamburgoko “Auzo Gorriko” kamisetarekin hainbat bizipen izan ditu baina ezagunena agian, Hansa Rostocken (eskumako zaletuen taldea) aurka sartu zuen golarena da. Ez zen ikusgarria izan, beharbada Van Basten bezala erdi bolea eskuadratik sartu zelako; gure laguna, Hansatarren mehatxu eta zirikaldiez nazkaturik, beraiengana hurbildu eta atzamarra lepoan jarrita, zintzur-egiteko keinua egin zuen. 4 partidutako zigorra jaso zuen, baina merezi izan zuen?.\nKurdistango lagunek jasan dituztenak eta oraindik ere jasaten ari direnak, giza eskubideetatik haratago kokatzen den beldurrezko filme bat dirudite, pelikula honen zuzendariak Atatürk eta Erdogan direlarik. Estatu Kurdua defendatzen duen edonork libre bizitzea du jomuga. Nakik berak, bere odoletan jasan izan ditu bereak.\nGenclerbirligi Ankarako taldeak fitxatu eta ilusioa laster maldan gora jarri zitzaion. Deniz, ISISen erasoen kontra egin zuen sare sozialetan, Kurdistango kideak defendatu nahian. Handik pare bat egunetara, Ankaran supermerkatu batean erosketak egiten ari zelarik, gizon talde batek ea Naki ote zen galdetu, eta zuzenean jipoitu egin zuten. Zorionez handik ihes egiteko aukera izan zuen. Bere familia eta lagunak arriskuan jartzeko beldurrez Alemaniara itzultzeko erabakia hartu zuen, nahiz eta laster bueltan izan zen, “bere lekuan”.\nTurkiak okupaturiko Kurdistango hiriburuan, Diyarbakirren hain zuzen ere, Amed SK taldeak etxean jokatzeko aukera luzatu zion Nakiri. Kurdistaneko koloreak dituen Klub honek 3. mailan ematen ditu asteburuak eta bere zaleek Turkiako okupazioaren kontra egiten dutenez, alde egiten dutenekin istiluak izaten dituzte maiz. Aurrelariak dioenez: “beste edonon jokatu dezaket, baina hau da nire etxea. Aurkarien kontra aritzeaz aparte, federazioaren eta gobernuaren kontra ere jokatzen dugu”.\nHasieran aipatu dudan bezala, azken denboraldietan niretzat ez da egon Naki bezalako jokalaririk. Profesionaltasun eta pasioaz bere koloreak defendatu izan ditu eta bere herri eta zaleen eskubideengatik borrokatu ere bai. Horregatik, Turkiako Fiskalak 5 urte espetxe zigorra eskatzen dio jokalariari. Imagina dezakezue kirolari aberats hauek bere burua buztiko balute, Zer gertatuko litzatekeen? Eta herrialde txikien borrokak defendatu eta salatuko balituzte? Hori bai utopia. Horregatik guztiagatik, nire botoa argi daukat; Deniz Nakirentzako ”Kurdistango Urrezko Baloia” .


Versets bibliques sur le sujet: Perte d'emploi -> La vie\nLa vie: [Perte d'emploi]\nUrrundu niregandik faltsukeria eta gezurra; ez nazazu egin ez txiro, ez aberats: eman soilik bizitzeko behar dudana,\nGazte izan nintzen, orain zaharturik nago: ez dut sekula ikusi zintzoa bertan behera utzia, ezta haren ondorengorik ere ogi eskean.\n Baina orain ez oroitu antzinakoez, ez gogoratu lehenago gertatuez. Hara, zerbait berria egitera noa: hasia da sortzen, ez al diozue antzematen? Bidea irekiko dut basamortuan, ibaiak sorraraziko landa lehorrean.\n «Eta jantziaz, zertan kezkatu? Begira nola hazten diren loreak zelaietan: ez dira lanean penatzen, ez dute iruten; baina, egia esan, Salomon bera ere, bere ospe guztian, ez zen janzten horietako baten pare. Beraz, gaur belardian dagoen eta bihar sutan erreko den belarra Jainkoak horrela janzten badu, ez ote askoz gehiago zuek, sinesmen gutxikook? Ez kezkatu, bada, zer jango, zer edango, zer jantziko duzuen pentsatuz. Fedegabeak arduratu ohi dira horiez guztiez; baina zeruko zuen Aitak badaki horren guztiaren beharra duzuena. Ardura zaitezte, batez ere, Jainkoaren erregetzaz eta haren nahia betetzeaz, eta beste hori guztia gehigarritzat emango dizue Jainkoak.\n Beraz, Jainkoak sinesmenaren bidez onartu gaituelarik, bakean gaude berarekin, Jesu Kristo gure Jaunari esker. Berari esker, sinesmenaren bidez eman digu Jainkoak bere onginahia geureganatzea. Egoera honetan sendo irauten dugu eta harro gaude Jainkoaren aintza iritsiko dugulako itxaropenez. Eta ez hori bakarrik, harro gaude atsekabeez ere; bai baitakigu atsekabeak eroapena duela ondorio; eroapenak probaldia gainditzeko gai egiten gaituela, eta probaldia gainditzeak itxaropena sendotu egiten duela; eta itxaropenak ez du huts egiten, Jainkoak bere maitasuna isuri baitigu geure bihotzetara, berak emandako Espiritu Santuaren bitartez. Izan ere, oraindik bekatupean indargabe ginela, Jainkoak erabakitako garaian, gaiztoen alde hil zen Kristo. Nekez hilko litzateke norbait pertsona zuzen baten alde; agian bai, badaiteke norbait pertsona on baten alde hiltzeko prest egotea. Baina Kristo, gu oraindik bekatari ginela hil zen gure alde: honela erakusten du Jainkoak guri digun maitasuna.\n Bazen Utz herrialdean Job izeneko gizon bat. Zintzoa eta zuzena zen, Jainkoa errespetatu eta gaiztakeriatik urruti zebilena. Zazpi seme eta hiru alaba zituen. Zazpi mila ardi, hiru mila gamelu, bostehun idi-pare, bostehun asteme eta zerbitzari ugari ere bazituen. Ekialdean bizi zen gizonik aberatsena zen. Semeek oturuntzak antolatzen zituzten txandaka beren etxeetan, eta arrebak ere gonbidatzen zituzten jan-edan haietara. Jaialdi bakoitzaren amaieran, Jobek semeei dei egiten zien haien garbikuntza egiteko; egunsentian jaiki eta erre-oparia eskaintzen zuen bakoitzarengatik, semeek beharbada bekatu egin eta beren barnean Jainkoa madarikatu izango zutelakoan. Hauxe egiten zuen Jobek aldi bakoitzean. Behin batean, Jaunaren aurrera aurkeztu ziren beraren zeruko zerbitzariak, eta han zen Satan ere. Jaunak Satani esan zion: —Nondik hator? Hark erantzun: —Harat-honat ibili naiz munduan zehar. Jaunak galdetu zion: —Ohartu al haiz Job ene zerbitzariaz? Ez dik parekorik munduan: gizon zintzo eta zuzena duk, Jainkoa errespetatu eta gaiztakeriatik urruti dabilena. Satanek erantzun zion: —Hutsaren truke errespetatzen zaituelakoan ala? Ez al duzu, bada, zeuk ongi babesten bera, beraren etxea eta daukan guztia? Egiten duen guztia bedeinkatzen diozu, eta aziendak ugaritzen ari zaizkio herrialde osoan. Baina luzatu eskua eta uki iezaiozu daukan guztia; baietz madarikatu aurpegira! Jaunak esan zion: —Konforme! Heure esku dituk haren ondasun guztiak, baina ez gero bera ukitu! Orduan, alde egin zuen Satanek. Egun batez, Joben seme-alabak bazkaltzen ari ziren anaia zaharrenaren etxean. Etorri zitzaion mezulari bat Jobi eta esan zion: —Idiak goldean ari ziren eta astemeak inguruan larrean. Sabeo-talde batek, bat-batean etorri, morroiak sarraskitu eta ganadua eraman du. Neuk bakarrik ihes egin ahal izan dut zuri berria emateko. Artean hizketan ari zela, beste batek etorri eta esan zion: —Tximista sartu da eta ardiak eta artzainak kiskali ditu. Neuk bakarrik ihes egin ahal izan dut zuri berria emateko. Hark amaitu baino lehen, beste batek iritsi eta esan zuen: —Kaldear batzuek, hiru taldetan, zure gameluengana oldartu eta eraman egin dituzte, eta morroiak sarraskitu. Neuk bakarrik ihes egin ahal izan dut zuri berria emateko. Oraindik hizketan ari zela, beste batek etorri eta esan zuen: — Zure seme-alabak anaia zaharrenaren etxean bazkaltzen ari zirela, basamortutik etorritako haize-eraso bortitzak lau aldeetatik astindu du etxea. Eta lurrera erortzean, guztiak hil ditu. Neuk bakarrik ihes egin ahal izan dut zuri berria emateko. Orduan, jaiki, bere jantzia urratu eta ilea zeharo moztu zuen Jobek. Gero, lurreraino ahuspeztuz, otoitz egin zuen, esanez: «Biluzik irten nintzen amaren sabeletik, biluzik itzuliko naiz lurraren sabelera Jaunak eman dit eta Jaunak kendu. Bedeinkatua Jaunaren izena!» Halaz guztiz, Jobek ez zuen bekaturik egin eta ez zion Jainkoari bidegabekeriarik egotzi.


15 euskal sortzaile Flandriara joan dira bertako profesionalekin kultur\n15 euskal sortzaile Flandriara –\nLatinoamerikako eta batez ere Argentinako euskal diaspora euskalduntzeko ekimenez aritu da #EULAT4Culture foroan Irene Larraza Etxepare Euskal Institutuko zuzendaria, Europar Batasuneko Kultur Institutu Nazionalen sareak gonbidatuta.\nEuskadiren eta Flandriaren arteko kultur trukaketak aurrera darrai. Lehen urratsa 2021eko azaroan egin zen, Donostian, Gasteizen eta Bilbon lan bilera eta kultur jarduera desberdinak antolatuz. Orain, ekainaren 1etik 3ra, bigarrena egiten dabiltza; 15 euskal sortzaile Flandriara bertaratu dira Etxepare Euskal Institutuko eta Bruselako euskal delegaritzako ordezkariekin batera, bertako profesionalekin kultur harremanetan sakontzeko. Etxepare Euskal Institutuak Flanders Arts Institut-ekin elkarlanean antolatu ditu jarduerok.


Lehen Job Lab programaren barruan kokatzen den “Innovation and Entrepreneurship Lab” fasearen hirugarren eta azken edizioa uztailaren 22an bukatu zen.\nLehen Job Lab programa Lea Artibai Ikastetxeak martxan jarritako proiektu bat da, Lea-Artibai eskualdeko eta inguruko langabetuen laneratzea hobetzeko helburua duena. Europako Gizarte Funtsaren finantzazio partekatuan 2014-2020 Gazte Enplegurako Programa Operatiboaren esparruan kokatzen da, eta hiru ekimenetan banatuta dago.\nHorietako bat da hain zuzen “Innovation and entrepreneurship lab” deritzona. Bertan hautatutako pertsonak berrikuntza teknikari gisa beharrezkoak diren gaitasunetan trebatzen dira eta praktikak egiten dituzte enpresetan berrikuntzarekin erlazionatutako proiektu ezberdinak garatuz.\nHiru edizio hauetan, guztira eskualdeko 26 gaztek parte hatu dute, eta hauen esanetan oso baligarria eta aberasgarria izan da esperientzia, bai pertsonalki zein profesionalki hazteko. Guztira parte hartzaileen %57a laneratu da eta denak ari dira inguruko enpresetan lanean. Beraz, programaren bidez eskualdeko gazteen laneratzea hobetzeaz gain eskualdeko enpresen lehiakortasun hobetzea ahalbidetu da.


TXINGUDI ERRUGBI KLUBAK ERRESKAN JASATEN DUEN BIGARREN JIPOIA : KIROLETIK\nGernikaren aurka jokatuko beharreko eta Covid-19aren ondorioz bertan behera utzitako neurketa berreskuratu zuen Txigudi Errugbi Klubak asteburuan. Etxeko taldea, Gernika 46-10 gailendu zen.\nAzkeneko asteak ez dira Txingudi Errugbi Klubak espero zituen bezain onak izan. Durangoren aurka 44-7 galdu ondoren, Covidaren ondorioz bertan behera geratutako neurketa Gernikako taldeak 46-10 irabazi zuen. Talde bidasotarra baja ugarirekin bidaiatu zuen Igorrera eta markagailuan zein taldearen errendimenduan nabarmena izan zen.\nIñigo Camareroren ustez, “lehen zatian jarrera makalarekin irten ziren zelaira” eta “larrutik ordaindu genuen”. Gernikarrak oso erasokor abitu zuten neurketa eta hamargarren minuturako, bi entsegu gauzatu zituzten (10-0). Apurka apurka, Txingudi Errugbi Taldea esnatzen hasi zen eta baloiaren jabetza gehiago izan zuen. Ugo Poncinik sartutako zigor-kolpearen bidez, 24.minutuan talde bidasotarrak lehen 3 puntuak eskuratu zituen (10-3). Hala ere, hurbilketa horrek ez zituen etxekoak kokildu eta lehen zatia bukatzeko sei minturen faltan, hirugarren entsegua erdietsi zuen Gernikak. 15-3ko markagailuarekin joan ziren bi taldeak aldageletara.\nBigarren zatiak bide beretik jarraitu zuen, Gernika zen neurketako nagusi. 49.minutuan bizkaitarrek Txingudi Errugbi Klubak planteatutako defentsa hautsi eta eguneko laugarren entsegua egin zuten (22-3). Talde bidasotarra asko sufritu zuen norgehiagokan zehar, baina lan gehiago izan zuten jokalari bat gutxiagorekin geratu zirenean. Gernikak ez zuen hutsik egin eta jokalariaren abantaila baliatuta, bi entsegun gehiago gauzatu zituen (34-3) Neurketa erabat erabakita utzi zuten.\nZailtasunak zailtasun eta emaitzak emaitza, Txingudi Errugbi Klubak bere lana egiten jarraitu zuen 34-10-eko markagailua ezarriko zuen entsegua lortu arte. Unai Herrero izan zen Gernikaren defentsa hausteko gai izan zen talde bidasotarreko jokalari bakarra. Talde bidasotarra gehien disfrutatzen ari zen minutuetan, touchera joan behar zuen ostikadan akatsa egin zuten, Gernikako hegalekoak baloia hartu eta ondoko marraraino iritsi zen (39-10). Azken aurreko entsegu horren ondotik, 72.minutuan azkeneko 46-10 ezarriko zuen transformazioa lortu zuten.


NBEk bermatu nahi du munduko biztanleen erdiak banda zabala izatea 2015erako | Consumer\nNBEk bermatu nahi du munduko biztanleen erdiak banda zabala izatea 2015erako\nAbiadura handiko sareetarako sarbidea oinarrizko eskubide zibila izatea proposatzen die munduko liderrei\narabera: Ostirala, 2010eko irailaren 24a\nNazio Batuen Erakundeak (NBE) bermatu nahi du munduko biztanleen erdiak baino gehiagok banda zabaleko sareetarako sarbidea izatea 2015erako, eta abiadura handiko sareetarako sarbidea “oinarrizko eskubide zibila” izatea. ITUko (International Telecommunication Union) idazkari nagusia, informazioaren eta komunikazioaren teknologien gaiez arduratzen den NBEko agentzia, Hamadoun I. Tourék helburu hori ziurtatzera itzuli zituen munduko liderrak. Garapen Digitalerako Banda Zabalaren Batzordearen bigarren bileran egin zen deia, eta azken txostena aurkeztu zion Ban Ki-moon NBEko idazkari nagusiari.\n“Banda zabala da hurrengo inflexio-puntua, benetan eraldatzailea den hurrengo teknologia”, esan zuen Tourék. Haren iritziz, enpleguak sor ditzake, hazkundea eta produktibitatea bultza ditzake, eta epe luzerako lehiakortasun ekonomikoa indartu. “Milurtekoko Garapen Helburuak lortzeko gure ibilbidean eskura dugun tresnarik ahaltsuena ere bada, bost urte besterik ez baitaramatzagu”, erantsi zuen.\nBatzordeak azken txostenean “guztiontzako banda zabala ezartzearen” alde egin du. Testuak esparru zehatza ezartzen du banda zabala zabaltzeko, eta 10 ekintza-puntu biltzen ditu, interesdun guztiak mobilizatzeko eta gobernuak konbentzitzeko, herritarren artean banda zabaleko sareak hedatzeari lehentasuna emateko. Berriki egindako ikerketen arabera, harreman estua dago banda zabalaren sarpenaren eta hazkunde ekonomikoaren artean. “XXI. mendean, banda zabaleko sare eskuragarriak oparotasun sozial eta ekonomikorako garraioa, ura eta energia bezain kritikoak izango dira. Banda zabala berrikuntza-iturri izango da. Iraultza digitalaren heltzea irudikatzen du, oraindik asmatu edo irudikatu ez denaren emaitzak”, dio testuak.\nTxosten hori NBEko idazkari nagusiari aurkeztu zitzaion, erakunde honen gailurrarekin batera egindako bilera paraleloan. Txostena jasotzean, Banek teknologiaren indarra hartu zuen garapenaren paradigman bultzada berri bat txertatzean. “Informazioaren eta komunikazioaren teknologiek gero eta garrantzi handiagoa dute garapen sozial eta ekonomikoaren eragile gisa; ahaleginak batu behar dira teknologia horiek beren potentzial apartaren mailan egon daitezen bermatzeko”, esan zuen Banek.\n“Batzordearen txostena ekarpen garrantzitsua da gure ahaleginetan, informazioaren eta komunikazioaren teknologiaren onurek Nazio Batuen bakerako, segurtasunerako eta garapenerako helburuak guztiontzat bultzatu ahal izan ditzaten”, nabarmendu zuen idazkari nagusiak. Txostenaren arabera, liderrek “banda zabalaren garapenaren dinamika bertutetsua” eraiki behar dute, eta Banek adierazi zuen banda zabalak ahalmena duela “osasunaren, hezkuntzaren, energiaren, garraioaren, ingurumenaren eta beste sektore giltzarri batzuen siloak konektatzeko”.\nabiadura banda zabal sareak zuzenbide zibil


Langileak | Irati Irratia Langileak – Irati Irratia\n23 uztaila, 2020 23 uztaila, 2020 Irati Irratia\tAgoitz, Berriak, Ekonomia, Elkarrizketak\tagoitz, Gamesa Ez itxi, Langileak, Siemens Gamesa\tLeave a comment\nGaur goizaldeko 3tan irten dira 60 langile inguru Agoitzeko lantegitik Iruñera buruz. Bertan izan gara euren testigantza jasotzen. Egoera zaila bizi dutela adierazi diguten arren gizarteak ematen dien sustengua makulu bikaina dela bidea egiteko aipatu digute. 10ak pasata iritsi dira Parlamentu aurrera eta bertan kontzentrazio egiten mantendu dira. Gaur Uztailak 23 arratsaldeko 19:00tan asanblada informatiboa […]


Eskiatzera joango dira aste honetan 3TXULOtarrak!\nAste honetan 3txulotarren etxean abentura berriak izango dira. Batetik, 2ttor triste ibiliko da bere asmakizun berri bat dela eta: “Kozinagailua”. Jan nahi duzun hori makinari eskatu eta hark prestatuko dizu eskatutako janaria. Horixe asmatu du 2ttorrek baina, antza, ez du inork halakorik behar; izebak eta Xbelek, ostera, gustura hartuko dute.\nBestalde, hotza eta elurra iritsi direla eta, 3txulotarrak eskiatzera joango dira. Baina, irudikatu al dezakezue hotza ez den elurrik? Edo bustitzen ez duen elurrik? Bada, 2ttorrek asmatuko du! Hala ere, horrek ez du esan nahi ez denik arriskutsua bertan eskiatzea; galdetu bestela Izeba Kattalini.ç\nMundua biribila ote da?\nGainera, 3txulotarren harridurarako, izeba Kattalinek oraindik ez du sinesten mundua biribila denik. Baina, Xbel eta 2ttor arduratuko dira izebari mundua biribila dela irakasteaz; izeba ezagututa, ordea, nola lortuko dute hura konbentzitzea?\nHori dena gutxi balitz, sortzen dugun zabor guztiarekin arazo bat dagoela ohartuko dira 3txulotarren etxean. Arazoa konpondu nahian, 2ttorren asmakizun bat erabiliko dute zabor guztia espaziora bidaltzeko. Baina, hori ote da konponbidea?\nAzkenik, egun hauetan egiten duen hotzari aurre egiteko, Xbelek bere eskularruak aurkitu nahiko ditu. Amonak oparitutako eskularru bereziak dira, baina ez ditu aurkitzen. Non gorde ote zituen?\nHori guztia eta gehiago, '3TXULO'n ikusiko dugu, astelehenetik ostiralera, 08:00etan eta 19:00etan, ETB1n. Gogoratu, aste hau berezia denez, asteazkenean eta ostiralean 19:00etan ez dela 3TXULO saiorik izango.


Obra eta Zerbitzuen Foru Plana - egoitza\nnull Obra eta Zerbitzuen Foru Plana\nObra eta Zerbitzuen Foru Plana Arabako Foru Aldundiaren lankidetza tresna da; haren bidez, Arabako Lurralde Historikoko toki erakundeei laguntzak ematen zaizkie haien eskumeneko obrak egikaritzeko eta zerbitzuak emateko.\nKontzejuak eta udalak (Gasteizkoa izan ezik). Kuadrillek dirulaguntza eska dezakete beren egoitzak eraikitzeko eta Obra eta Zerbitzuen Foru Planean zehazten diren obrak egiteko.\nForu Gobernu Kontseiluaren 24/2021 Foru Dekretua, ekainaren 1ekoa. Onestea Obra eta Zerbitzuen Foru Planaren bitartez Arabako Lurralde Historikoko toki erakundeei 2022-2023 aldian laguntzak emateko oinarri arautzaileak eta deialdia.\n22/2019 Foru Dekretua, otsailaren 9koa, Foru Gobernu Kontseiluarena, Obra eta Zerbitzuetako Foru Planaren bitartez Arabako Lurralde Historikoko toki erakundeei laguntzak ematea eta 2020-2021 deialdia onesten dituena.\n9/2017 Foru Araua, apirilaren 12koa, Arabako Foru Aldundiaren Obra eta Zerbitzuen Foru Plana arautzen duena.\nForu Gobernu Kontseiluaren 26/2017 Foru Dekretua, maitzaren 2koa, oinarri arauak onartzen dituena laguntzak emateko, Obra eta Zerbitzuetako Foru Planaren bitartez, Arabako Lurralde Historikoko toki erakundeei, eta 2018-2019 aldirako deialdia.\nForu Gobernu Kontseiluaren 640/2020 Erabakia, abenduaren 9koa. Obra eta Zerbitzuen Foru Planaren 2020-2021eko deialdiaren ebazpena.\nForu Gobernu Kontseiluaren 260/2018 Erabakia, maiatzaren 29koa. Obra eta Zerbitzuen Foru Planeko 2018-2019 programarako laguntzak onestea.\nForu Gobernu Kontseiluaren 624/2018 Erabakia, azaroaren 19koa. Onespena ematea Obra eta Zerbitzuen Foru Planaren kontura 2018-2019 deialdiko laguntzak ematea eta ukatzea onesten duen maiatzaren 29ko 260/2018 Erabakiari hainbat toki erakundek jarritako erreklamazioak ebazteari.\nObra eta Zerbitzuen Foru Plana 2022-2023 eskaera\nObra eta Zerbitzuen Foru Plana 2020-2021 justifikazioa\nObra eta Zerbitzuen Foru Plana 2018-2019 justifikazioa


"Down sindromea duten dantzariek eta ez dutenek ere osatzen dugu Verdini taldea" - Laudio - Aiaraldea.eus\nErredakzioa 2019-03-09 06:00\n25 urte bete du dantza taldeak. / Verdini taldea\nVERDINI taldeak dantzaldia eskainiko du gaur, martxoak 9, Kasinoan. Bere dantzari askok down sindromea dute.\nNortzuk osatzen duzue Verdini konpainia?\nDown sindromea duten dantzariek eta ez daukatenek, talde teknikoak, pedagogoak eta boluntarioek.\nNola laguntzen du dantzak down sindromea duten pertsonen gizarteratzean eta garapenean?\nBai alderdi fisikoan zein intelektualean, hobekuntza handia ikusten da. Autoestimua asko indartzen da eta dantzarien bizitzaren kalitatea hobetu ere bai.\nEzgaitasunak dituzten pertsonen inklusioa eta ikusgarritasuna gure helburuetako bat ere bada.\nZein da zehazki Laudion eskainiko duzuen ikuskizuna?\nVerdini Metodoa deritzon produkzioa eskainiko dugu eta gainera, Nire, zure, Verdini: azken 25 urte Donostiako Victoria Eugenian otsailean aurkeztutako koreografiak ere dantzatuko ditugu. Bertan erakutsiko dugu nola lan egiten dugun eta izan ditugun emaitzak.\nZein da zuen lan eredua oro har?\nBeste konpainia batena bezalakoa, eta pazientzia eta maitasunaz baliatzen gara. Astelehenetan, ostiraletan eta larunbatetan ditugu entseguak, eta beharrezkoa bada, igande batzuetan ere bai. Giroa oso ona da eta lanerako beti prest daude dantzariak.\nIbilbide luzea egin duzue, zenbat kide izan dituzue eta zein da egiten duzuen balorazioa?\nGaur egun, konpainiak 18 dantzari ditu, eta 25 urte hauetan 40 inguru pasa dira. Balorazioa oso positiboa da, baina oraindik lan asko dago egiteko.


Egun bat Musikan: Pass the dutchie | EITB Musika bloga\nEgun bat Musikan: Pass the dutchie\n1982.urteko urriaren 2an, argazkian ikusten dugun mutiko talde hau, Musical Youth britaniar musika-talde gaztea hain zuzen ere, bere sorterriko single arrakastatsuenen zerrendako lehenengo postuan zen Pass the dutchie euren hitarekin. 70.hamarkada amaieran osatu zen Musical Youth, eta Jackson 5 bezala, familia giroko taldea zen. Batetik, Waite anaiak zeuden eta bestetik, Grant-darrak. Waite aitak erakutsi zien bere bi semeei eta baita bere lagunaren semeei ere musika-tresnak jotzen.\nHasiera batean, Frederick Waite (aita) izan zen taldeko abeslaria –bazuen horretan esperientzia Freddiek, Jamaicako The Techniques taldeko kide izan baitzen bere sasoian-, baina egokiagoa iruditu zitzaion ahots gazteago bat izatea taldeko abeslari nagusia. Dennis Seatonek bete zuen azkenean leku hori. Musical Youthen kantarik ezagunena Pass the dutchie izan zen baina gero ere kaleratu zuten lan gehiago. Hala ere, 1985ean desegin egin zen taldea. Pass the dutchiera itzuliz, pop-reggae kanta apartekoa da. Mighty Diamond’s taldearen Pass the kouchie hitaren bertsioa da. Musical youthen kasuan, izena aldatu zuten eta “kouchie” esan beharrean, “dutchie” esaten dute. Izan ere, “kouchie” hitzak marihuana porrua esan nahi baitu eta hitza bere horretan uzteak kantaren debekua ekar baitzezakeen. Kelvin Grant gaztetxoaren errezitatua, reggae eta antzeko estiloetan toast deituriko rapeatzeko era hori, alegia, ederra izateaz gain, eraberritzailea ere bazen. Ordura arte, toaster-ak eta abeslariak ez baitziren elkarrekin aritzen, eta Musical Youthek estilo berria bultzatu zuen. Ondorengo urteetan, reggae talde beterano ugarik jarraitu duten aipatutako pop-reggae-aren bidea zabaldu zuten.\nThis entry was posted in Egun bat Musikan on 2 October, 2008 by blogs eitb.\n← Egun bat Musikan: Frankie Lymon Egun bat Musikan: Woody Guthrie →


kaleratzeak | LAB SINDIKATUA\nBehin baino gehiagotan salatu dugu enplegu suntsiketaren aurrean Eusko Jaurlaritzak langileak albo batera utzi dituela. Enplegua ez babesteaz gain, Ertzaintza bidaltzen da langileei eraso egitera.\nBost eguneko greba Wärtsilän, lau kaleratu egon ostean\nEnpresak bapateko 4 kaleratze egin zituen Bermeoko lan zentruan egiten diren lan batzuk deslokalizatzeko.\nGaur hasiko dira Alestis-eko kaleratzeak: enpresak 77 langilerentzat extintzio EEEa aurrera eramango du. Honen aurrean, enpresa-batzordeak eta kaleratutako langileen asanbladak agerraldia egin dute Gasteizen, Andramari Zuriaren plazan.\nGaur, PCBren zuzendaritza, pauso bat harago joan da ITP taldean ematen ari den kaleratzeen bidean. Duela hilabete gutxi ikusi genuen epaitegiek atzera bota zutela ABEEEa eta, orain, zuzendaritza erasora dator berriro PCBko langileen kontrako neurri basati honekin.\nLanuzteak egingo dituzte Artiachen, lankide bat kaleratu dutelako\nOrozkoko Artiachen langile bat kaleratu dute, eta, halako egoeretan ohi den moduan, enpresa-batzordearen gehiengoak (LAB, ESK eta ELA) mobilizazioak deitu ditu erabakiaren kontra. Gaur...\n“Hauxe izango al da plantilla murrizteko erabiliko duten formula?”\nLaminaciones Arregui-Celsa Atlantic enpresako langileek ordubeteko lanuztea eta elkarretaratzeak egin dituzte Gasteiz eta Urbinako lantokietan, gaixo egoteagatik kaleratutako langileari babesa emateko. Enpresa komitearen hitzetan,...\nOrdubeteko lanuztea egingo dute bihar Laminaciones Arregui-Celsa Atlantic enpresan, gaixo egoteagatik...\nLaminaciones Arregui-Celsa Atlantic-eko Enpresa Komiteak zuzendaritzak egindako azken kaleratzea irmoki salatu du, fondoagatik, baina baita eduki eta formengatik ere. Lehen...\nHauteskundeetako hautagai bat kaleratu du Ibermatica-Gipuzkoak\nHauteskunde partzialak abian daude Ibermatican, eta enpresak hautagaia den eta aktiboki lanean ari den langile bat kaleratu du. Zuzendaritzari lankidearen...\nEibarko Bilbeando dendaren aurrean bildu gara, kaleratutako langilearen berronartzea exijitzeko\nEibarko Bilbeando fruta eta barazki dendak, lehen Frutas Pilar zenak, langile bat kaleratu du bere lan eskubideak aldarrikatzeagatik. Bada, LAB...


Aujan e Morneda - Wikipedia, entziklopedia askea.\nMichel TARAN (2014-2020)\n43° 22′ 54″ N, 0° 30′ 09″ E / 43.381666666667°N,0.5025°E / 43.381666666667; 0.5025Koordenatuak: 43° 22′ 54″ N, 0° 30′ 09″ E / 43.381666666667°N,0.5025°E / 43.381666666667; 0.5025\nAujan e Morneda (Frantzia)\nAujan e Morneda (Okzitania)\nLagarde-Hachan, Viozan, Chélan, Monlaur-Bernet, Ponsan-Soubiran, Saint-Ost eta Samaran\nAujan e Morneda (okzitanieraz Aujan e Morneda, frantsesez eta ofizialki: Aujan-Mournède) Okzitaniako udalerri bat da. Administratiboki Frantziako Gers departamenduan dago, Okzitania eskualdean. 2013an 93 biztanle zituen.\n2007an Aujan-Mournède udalerrian erroldatutako biztanleak 96 ziren. Familiak 32 ziren, horien artean 8 pertsona bakarrekoak ziren (4 bakarrik bizi ziren gizonak eta 4 bakarrik bizi ziren emakumeak), 12 seme-alabarik gabeko familiak ziren, 8 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 49 etxebizitza zeuden, 41 familiaren etxebizitza nagusia ziren, 4 bigarren erresidentzia ziren eta 4 hutsik zeuden. Etxebizitza guzti hauek 49etxeak ziren. 41 etxebizitza nagusietatik 37 bere jabearen bizilekua ziren, 3 alokairuan okupaturik zeuden eta 1 doan lagata zegoen; 4 etxek hitu gela zituzten, 9 etxek lau zituzten eta 27 etxek bost zituzten. 38 etxek euren parking plaza propioa zuten azpian. 21 etxetan ibilgailu bat zegoen eta 16 etxetan bat baino gehiago zituzten.\nAujan-Mournède udalerriko biztanleria-piramidea 2009an .\n2007an lan egiteko adina zuten pertsonak 53 ziren, horien artean 38 aktiboak ziren eta 15 inaktiboak ziren. 38 pertsona aktiboetatik 35 lanean zeuden (19 gizon eta 16 emakume) eta 3 langabezian zeuden (2 gizon eta 1 emakume). 15 pertsona inaktiboetatik 12 erretiraturik zeuden, 2 ikasten zeuden eta 1 "bestelako inaktibo" gisa sailkaturik zeuden.\n2000. urtean Aujan-Mournède udalerrian 18 nekazaritza-ustiategi zeuden, 585 hektarea erabiltzen.\nSamaran (1,6 km)\nViozan (2,6 km)\nSaint-Ost (2,7 km)\nMonlaur-Bernet (3,6 km)\nPonsan-Soubiran (3,9 km)\nWikimedia Commonsen badira fitxategi gehiago, gai hau dutenak: Aujan e Morneda\nOrriaren azken aldaketa: 1 otsaila 2019, 01:54.


III. Arri-Botx Bertso Paper lehiaketa martxan\nHemen zaude:Hasiera»Kultura»III. Arri-Botx Bertso Paper lehiaketa martxan\nOndarroako Udala 2017-04-20 Kultura\nBihar zabalduko da II.Arri-Botx bertso paper lehiaketan parte hartzeko epea. Ondarroan bizi edota Ondarroako ikasle diren 18 urtetik beherako gazteek, maiatzaren 17ra arte izango dute lehiaketan parte hartzeko aukera.\nNeurri eta gai libreko hiru bertso osatu beharko dituzte parte hartzaileek. Lanak, argitaratu gabeak eta beste inon saritu gabeak izan beharko dute. Lehiaketan bi maila bereiziko dira, 12 urte artekoa eta 13-18 urte bitartekoa. Bi mailetan bertsolaritzarekin zeriskusia duten sariak banatuko dira eta maiatzaren 18an Beikozinin, 17:30ean izango den Bertso Topaketaren ekitaldian banatuko dira. Lehiaketari buruzko xehetasun guztiak oinarrietan daude.